
C^uam  mihi  obtulisti  dissertationem  , tibi  re- 
mitto non  mutatam  , pauca  tantum  typis  di- 
stinftis  expressa  ei  anneftens , ne  tibi  tribuan- 
tur , quae  forsan  displicent  in  annotationibus. 
Specimen  hoc  academicum  non  solum  luculen- 
tum tuae  eruditionis'  testimonium  exhibet , sed 
tu  quoque  talem  materiem  eligendo  animum 
probasti,  non  angustis  doftrinarum,  quae  cul- 
toris vitam  sustentant,  limitibus  circumscri- 
ptum, sed  elatiorem,  qui  solus  augendis  scien- 
tiis par  est.  Id  tantum  admonuisse  liceat,  te 
totius  materiei,  liberum  conspeftum  omisisse, 
quamvis  singulae  partes  accurate  lustratae  sint ; 
ingratam  hinc  quodammodo  leftori  operam  re- 
liftam  esse , in  materie  minus  trita  fruftum  in- 
ventu difficiliorem  enucleandi.  Quae  ad  faci- 
lius reddendum  hoc  negotium  temporis  & oc- 
casionis parcitas  mihi  permisit,  haec  fere  sunt, 

* 

Duo  praecipue  sunt,  in  quibus  pelves  mam- 
malium a humana  pelvi  maxime  discrepant ; 

symphisis  nempe  ossium  pubis  versos  po- 
steriora elongata,  ut  pelvis  minoris  paries 
inferior  semicanalem  formet , longe  subinde 
ossis  sacri  terminum  posteriorem  excurren- 
tem & superius  solo  mobili  tenuique  coc- 
cygis osse  teftum.  Fusius  infra  de  hac  stru- 
ftura  pelvis  quadrupedum  , ejusqne  summo  in 
facilius  reddendum  partum  influxu  sermo  erit. 
Hic  liceat  proferre  quaedam  circa  alteram  me- 
moratu dignam  differentiam , quae  ilium  ossa 
speftat.  Notum  est  in  homine  partem  parvam 
ossis  ilium  retro  super  os  sacrum  eminere  , & 
superficie  sua  interna  insertioni  comn  unis,  lon- 
gorum dorsi  musculorum,  trunci  inservire,  par- 
tem vero  priorem  hujus  ossis,  quae  longe  ma- 
jor est , inde  a margine,  laterali  anteriori , ossis 
sacri  anteriora  versus  porrigi , & musculo  ilia-  I 
co  teftam  intestina  fulcire,  pelvimque  sic  di-- 
ftam  majorem  una  cum  socio  osse  & basi  os-- 
sis  sacri  constituere.  Margo  vel  crista  ossisj 
ilium,  quo  e loco  ligamentum  ad  vertebrami 
lumborum  abit , ad  interna  angulatus  est.  Li- 
gamentum vero  illud  pelvis,  anticum  superius  ,, 
quod  angulum  hunc  cristae  cum  processu  trans- 
verso quintae  vertebrae  lumborum  conjungit,  &i 
aliud  infra  hoc  positum  ligamentum  pelvis,  an- 
ticum inferius,  idem  illud  discrimen  superior» 
versus  inter  partem  priorem,  abdominalem,  su-t 
perficiei  ossis  ilium  internae , & partem  cjuli 

posteriorem,  dorsalem  et  minimam,  productmt , 
quod  magis  inferiora  versus  jam  lata  illa  sym- 
physi ossis  sacri  & coxae  constituebatur.  Plu- 
rima contra  minora  mammalia  tota  illa  parte 
abdominali  ossis  ilium,  quae  formationi  pelvis 
majoris  inservit , carent , eam  vero  quae  in 
dorso  os  sacrum  supereminet,  longam  quamvis 
angustiorem  habent  & ossi  sacro  magis  para- 
lellam.  Haec  praecipue  causa  est , cur  mam- 
malium longius  os  ilium  humano  tantum  sit 
angustius,  ipsiusque  crista  tam  angusta. 

Maximum  hinc  discrimen  oritur  ratione 
musculorum  trunci  & pelvis ; ingentes  sunt 
ex.  gr.  musculi  dorsales  in  cuniculo  , musculi- 
que ipsius , quadratus  lumborum  & psoas , qui 
longissimis  processibus  transversis  anterius  in- 
cumbunt. Hi  musculi  utrinque  integre  abscon- 
dunt taciem  anteriorem  corporis  vertebrarum 
lumborum.  Psoas  nullum  sibi  jungit  iliacum 
mifsculum , huic  enim  plane  locus  defecisset ; 
sed  quadrato  lumborum  in  margine  pelvis,  la- 
terali superiori,  relifto  hanc  superscandit,  fere 
margini  ossis  sacri  (anteriori  laterali)  adhuc  in- 
cumbens; posterius  pyri-formi  musculo  pel- 
vis minoris  quodammodo  Junftus  esse  videtur. 
Abdominales  musculi  margini  anteriori  elonga- 
ti  ossis  ilium  inseruntur  , ligamentis  Poupartii. 
magis  ad  latus  quam  in  homine,  ob  symphisin 

ossium  pubis  latissimam  & femora  ex  pelvi# 
lateribus  exeuntia,  positis  & maxime  obliquis. 
Attingerent  fere  haec  ligamenta,  ob  angustiam 
ossis  ilium,  inferiorem  quadrati  lumborum  in- 
sertionem, nisi  psoas  musculus  intercederet. 
Omnis  crista  ossis  ilium  supereminet  retro  os 
sacrum  in  cuniculis , & musculis  dorsalibus  in- 
servit; hinc  pelvis  ipsi  major  plane  deest,  & 
tantum  minor  adest.  Aliis  in  mammalibus  ut 
in  talpa  ne  quidem  margine  os  ilium  abdomi- 
nis cavum  speftat , toto  osse  superius  dorsum 
versus  retrafto;  alia  quadrupeda  ut  equus  &c. 
partem  saltim  aliquam  abdominalem  ossis  ilium 
possident;  alia  vero  maximam  ut  elephas,  qui 
homini  & hac  ratione  similis  est ; verum  de 
his  alio  loco. 

Absentia  haec  pelvis  majoris  in  plurimis  mi- 
norum mammalium,  & angustissimum  os  ilium, 
posterius  trunci  extremum  tam  angustum,  si  ho- 
mini comparantur,  reddunt,  & glutaeis  muscu- 
lis locum  latiorem  insertionis  negando,  nates 
.mammalium  gracillimas  reddunt.  Prior  causa, 
horizontali  trunci  situi  junfta , facile  explicat , 
cur  herniae  in  mammalibus  rarissimae  sint,  quae 
homini  frequentissimae  sunt;  cur  in  cuniculo 
nulla  oriatur  hernia  congeniata,  quamvis  pe- 
ritonei processus,  qui  testiculum  in  scrotum  du- 
cunt, in  adulto  animali  adhuc  aperti  maneant. 

ut  facillime  testiculi  cavum  abdomiuis  ingredi  et 
iterum  egredi  possint ; cur  porro  iis  tantum  ani- 
malibus , quibus  species  quaedam  majoris  pel- 
vis, ut  equQ,  est,  quibus  igitur  ligamenta  pou- 
partii  et  annuli  abdominales  magis  transversi' 
sunt  et  minus  ad  latera  siti,-  herniae  frequentiores 
sint.  Accedit  quidem,  quod  omnibus  fere  mam-  ' 
malibus  femora  versus  abdomen  flexa  sint 
et  latior  sit  ossea  symphisis  pubis,  quam  ho- 
mini , infima  igitur  ipsis  abdominis  pars , dum 
annuli  abdominales  invicem  magis  distent,  ma^ 
gis  munita  sit» 

Memoratu  dignum  hic  est,  infantem  homineA, 
ut  plurima  qualrupeda,  abdomen  potius  circa 
peftus  et  umbilicum  latissimum,  pelvim  vero 
angustam  habere.  In  ipso  quoque  partem  os- 
sis ilium  abdominalem,  ratione  partis  hujus  os- 
sis dorsalis,  longe  minorem  quam  in  adultis  in-  ^ 
veni , & quidem  ratio  longitudinis  partis  dor- 
salis ad  partem  abdominalem  erat  in  infantibus 
nondum  2 annos  natis,  ut  10  ad  ii  usque  ad  14. 
cum  in  adultis  fuerit  ut  10  ad  16  ad  22.  Haec 
pelvis  in  infantibus  angustia  explicat  cur  fre- 
quentiores  illis  sint  herniae  umbilicales  et  ingui- 
nales, quam  crurales ; ut  contra  pelvis  latitudo  in 
adultis  feminis  intelleftu  facile  reddit,  cur  cru- 
ralibus herniis  (et  herniis  foraminis  ovalis  ? ) 
sint  magis  obnoxiae ; et  generatim , cur  tem- 

pore , quo  ossea  pelvis  maximam  suam  latitu^ 
cliuem  uafta  est,  herniae  frequentius  oriantur, 
quam  illis  annis , in  quibus  angustior  pelvis 
adhuc  est , si  congenitas  hernias  et  umbili- 
cales exceperis. 

Glutaeorum  tenuitati  robur  dorsalium  mu- 
sculorum in  mammalibus  succurrere  videtur. 
Quo  saltui , celeriori  igitur  trunci  elevationi 
aptius  animal  est , eo  major  pars  ossis  iliuin  su- 
pereminet os  sacrum  in  dorso,  musculorum 
dorsalium  insertioni  destinata.  Quindecim  mam- 
malium pelves  primo  secundum  totam  ipsarum 
longitudinem,  inde  a summa  crista  ossis  ilium 
usque  ad  tuberositatis  ossis  ischii  anteriorem 
extremitatem,  mensus  sum;  tum  longitudinem 
maximam  partis  illius  ossis  ilium,  auae  os  sa- 
crum supereminebat,  ope  latitudinis  ejusdem 
partis  in  media  ipsius  altitudine  mensae,  multi- 
plicavi , & vidi,  quaenam  sit  horum  numero- 
rum proportio.  Talpa,  quae  prostratum  humi 
corpus  erigere  nequit,  minimum  pro  dorsalium 
musculorum  insertione  locum  exhibuit ; ve- 
spertilio illam  sequebatur , qui  nec  tantum  pe- 
dibus posterioribus  se  erigere  potest,  ut  priori- 
bus explicandis  spatium  sufficiat ; ignavus  hunc 
sequebatur  erinaceus  ; erinaceum  musculus  ; 
tum  mustela  vulgaris;  hanc  rattus;  rattum  pu- 
torius ; venit  tum  sciuins ; cuniculus ; & deni- 
que martes ; martem  sequebatur  felis  jam  sal- 

tibus  et  velocitate  insignis;  tum  canis  brevi- 
pilis ; et  hunc  vulpes ; celerrimum  vulpem  an- 
tecelluit  adhuc  lepus , in  apertis  degens  et  hoc 
quam  maxime  capite  a congenere  troglodyte 
cuniculo  discrepans.  Id  tantum  hanc  seriem 
contemplaturum  monere  liceat , videri  necesse 
esse , ut  in  absolute  majori  animali  facies  pro 
insertione  musculorum  ossea  non  solum  abso- 
lute sed  relative  quoque  major  evadat. 

In  sceleto  cercopitheci  cujusdam , facie  an- 
thropomorpha,  cauda  vero  elongata  praediti,  a 
vertice  ad  calcaneum  usque  sedecim  pollices 
parisienses  longi , minimam  tantum  inveni  par- 
tem illam  ossis  ilium,  quae  os  sacrum  supere- 
minet, quamvis  nec  ipsi  pars  ossis  ilium  ab- 
dominalis fuerit.  Vespertilionem  inter  et  eri- 
naceum locus  ipsius  illa  in  serie  erat. 

Nec  homo  ipse  conspicuo  robure  dorsalium 
musculoium  gaudet , quatuor  extremitatibus  in- 
nitens  saltim  truncum  erigere  nequit,  nisi  ge- 
nua, animalium  in  morem,  infra  abdomen  flexa 
sint.  Musculi  ipsius  dorsales  truncum  potius 
jam  ere6tum  in  situ  retinere,  quam  quovis 
passu  horizontalem  iterum  erigere  debent;  ad 
ereftionem  ipsi  ut  simiis  manus  prsccipue  da- 
tae esse  videntur. 

Proportio  numeri  multiplicatione  longitu- 
dinis , ossis  ilium  dorsalis , ope  mediae  illius  la- 


titudinis  orti /erat  ad  nimieram  quadratum  lon- 
gitudinis totius  pelvis 

in  taipa  ut  72  ad  loooo 

— vespertilione  < — 124  — — 

— cercopitheco  — 149  — — - 

— erinaceo  — 179  — — 

— mure  — 183  — — • 

— mustela  — 204  — — 

— ratto  — 227  — . 

— putorio  — 309  — — 

•—  sciuro  — 383  — — 

— cuniculo  — 422  — — ■ I 

— marte  — 467  — — 

— feli  — 538  — — 

— cane  brevipili  — 646  — — 

— vulpe  — 715  — — 

— lepore  — 737  _ — 


Piares  tum  humanas  pelves  linea  refta  roetiens, 
inde  a spina  superiore  anteriore  cristae  ossis 
ilium  usque  ad  angulum , quem  ad  interna  haec 
crista  eo  loco  facit,  ubi  ligamenti  ope  cum 
processu  transverso  ultimae  vertebrae  lumbo- 
rum conjungitur  ; et  deinde  ab  hoc  angulo 
chordam  ducens  usque  ad  tuberculum  poste- 
rius superius,  quo  pars  dorsalis  cristae  termi- 
natur ; inveni : plerumque  absolute  majorem  in 
iis  pelvibus  partem  dorsalem  fuisse,  in  quibus, 
pars  abdominalis  minor  erat,  & vice  versa ^ 


13 

t 

promontoriumque , (potius  vero  ultimam  lum- 
borum vertebram)  eo  acutius  prominuisse  in 
cavum  pelvis,  quo  longior  dorsalis  pars  cri- 
st3e  ossis  ilium  erat.  In  pelvi  quadam  femi- 
nea ex.  gr.  pars  abdominalis  67  lineas  longa 
erat,  in  alia  tantum  52  & tertiam  lineae  par- 
tem ; in  priori  vero  pars  dorsalis  26  tantum  li- 
neas & duas  tertias  lineae  partes  habuit , in  po- 
steriori vero  32  & dimidiam  lineam.  Longitu- 
do cristae  totius  hinc  in  ambabus  fere  eadem 
fuit : 26^  enim  & 61  faciunt  ; 52-j  vero 
et  32-|  dant  junftim  sumta  fere  85.  Fovea 
quoque  inter  cristae  ossis  ilium  dorsalem  partem 
& processuum  spinosorum  vertebrarum  lumbo- 
rum apices , ea  in  pelvi  minus  profunda  erat , 
in  qua  minor  pars  dorsalis  erat , & in  qua  pro- 
montorium minus  acute  in  cavum  pelvis  pro- 
minebat ; profundior  vero  haec  fovea  illa  in 
pelvi  reperiebatur,  in  qua  acutius  introrsum 
prominuit  promontorium,  & cujus  pars  dorsa- 
lis major  fuit.  In  priori  pelvi  9 tantum  lineas 
et  tertiam  lineae  partem  haec  fovea  altitudine 
in  medio  aequabat , in  posteriori  pelvi  ii  li- 
neas et  quartam  lineae  partem. 

His  nova  lux  mihi  videtur  affundi  observa- 
tioni cl.  0 s i a n d e r , *)  qui  nempe  in  foeminis^ 

Denkwiirdigkeiten  iiir  die  Heilkunde  und  Ge- 
buitshiilf#,  zwaytei  band,  (adtt.  1795.  pag.  34o* 


quse  a prima  juventute  onera  in  dorso  gestare 
consuevere,  observavit : quod  tum  angulus.quem 
conjugata  pelvis  diameter  cum  horizonte  fa- 
cit, multo  perpendiculo  propior  evadat,  quam 
m illis  feminis,  quse  onera  alio  modo  gestare 
solent;  et  quod  hsec  major  conjugatae  inclina- 
tio frequens  causa  sit  dilEcilis  partus.  Non 
solum  enim  major  conjugatae  obliquitas,  fle- 
xione lumborum  apteriora  versus  orta,  hic  par- 
tum difficiliorem  reddet;  verum  quoque  robur 
musculorum  dorsalium  , consuetudine  exercitii 
auftum , retrorsum  trahere  posse  os  ilium  in 
pelvi  juvenculae  adhuc  molliori , et  introrsum 
premere  promontorium,  videtur,  et  hoc  modo 
angustare  pelvim , simulque  figuram  ipsius  mu- 
tare. Integris  saltim  sex  lineis  conjugata  dia- 
meter illius  pelvis,  cujus  dorsalis  pars  major 
erat , brevior  erat  eadem  conjugata  in  pelvi , 
minori  dorsali  fovea  praedita.  Verosimile  igi- 
tur est , feminis  gestationem  ponderum  in  dor- 
so frequentem,  et  forsan  jam  ingressum  nimis 
superbum,  ubi  magno  dorsalium  musculorum 
vigore  superius  dorsum  et  scapulae  retrahuntur, 
ct  os  sacrum  elevatur,  nocuos  esse.  Thoraces 
feminarum  cornu  balaenae  rigidi  forsan  simili 
modo  nocent  ; nec  tantum,  ut  plerumque  fit , 
si  de  vestimentis  vel  machinis  corpori  ap- 
plicandis sermo  est,  ratio  angustationis  pelvis 
tantum  a latere  , verura  quoque  compressionis 


Ipsius  a posterioribus  versus  anteriora,  haben- 
da est. 

Viris  videtur  plerumque  absolute  major 
pars  dorsalis  cristae  ossis  ilium  esse , quam  fe- 
minis, et  pars  abdominalis  absolute  minor  ; 
robur  vero  musculorum  ipsis  major  est,  quam 
feminis. 

I 

Accedo  nunc  ad  alteram  magnam  differen- 
tiam inter  pelvem  mammalium  et  hominis:  ad 
symphisin  nempe  ossium  pubis  in  semicana- 
lem elongatam , cui  Daubenton  proprium  im- 
pertivit nomen;  et  ad' exitum  pelvis  inferio- 
rem, refta  via  superiori  introitui,  in  quadrupe- 
dibus, oppositum.  Erefto  in  homine  antror- 
sum  iterum  fleftitur  os  sacrum,  quod  inde  a 
basi  sua , jam  ob  ipsam  superioris  aperturae  pel-  ' 
vis  inclinationem , retrorsum  curvatur ; coccy- 
gis os  curvaturam  ossis  sacri  versus  anteriora 
sequitur  et  ipsam  complet ; hoc  modo  pelvis  fun- 
dus fulcitur,  intestinum  re6tum  et  vagina  an- 
trorsum  fleftuntur,  et  impeditur,  ne  quivis  ve- 
hementior  nisus  gignat  prolapsum.  Angusta- 
retur vero  hac  curvatura  nimis  inferior  pelvis 
apertura,  nisi  symphisis  ossium  pubis  brevior 
reddita  esset,  ut  hic  paries  anterior  brevissi- 
mus curvo  posteriori  parieti  longissimo  op- 
positus sit;  insimul  planum  superioris  pelvis 

. aperturae  in  homine  horizontis  plano  longe 
propius  elevatum  est,  quam  in  erefto  anima- 
li. Curv^^am  nunc  hanc  viam,  quae  circa  sym- 
phisin  ossium  pubis,  ceu  circa  axin,  in  concavi- 
tate ossis  sacri,  ex  superiori  pelvi  per  inferio- 
rem exitum,  foras  educit , globosum  tantum  foe- 
tus caput  potuit  percurt  ere,  et  quidem  ita  tanfum, 
ut  nuchae  brevis  excavatio  respondeat  angu- 
stae symphisi  ossium  pubis, et  longa  convexitas 
capitis,  inde  a mento  per  faciem  usque  ad  verti- 
^ cem,  respondeat  longae  excavationi  pelvis,  a 
promontorio  usque  ad  apicem  ossis  coccygis  ex- 
currenti. Promontorium,  quod  quidem  in  in- 
fantibus etfoetibus  apparet,  verum  obtusissimum 
et  vix  conspicuum  in  illis  est,  pro  parte  sal- 
tim eflfeftus  ereftae  staturae  , (ponderis  igitur 
trunci  superioris,  capitis  extremitatumque  su- 
periorum) nisusque  dorsalium  musculoi^m  con- 
tinui, esse  videtur.  Hoc  promontorium  con- 
jugatam diametrum  angustans  , obliquamque 
ejusdem  impressionis  ope  , ut  videtur,  majo- 
rem reddens  , cogit  caput  infantis  oblique  in- 
trare cavum  pelvis  minoris  ; et  quidem  frequen- 
tius hoc  fit  occipite  versus  sinistrum  quam 
dextrum  acetabulum  verso  , quia  uterus  inte- 
stino refto , quod  magis  versus  latus  sinistrum 
positum  est , (ut  optime  cadavera  infantum  fe- 
mellarum monstrant)  initio  graviditatis  sen- 
sim , magis  versus  dextrum  latus  inclinatur. 

a- 

Caput  festus  nunc,  postquam  cavum  pelvjs  mi- 
noris intravit,  necesse  est , ut  iterum  parum 
rotetur,  quia,  ut  meae  saltim  me  docuerant 
dimensiones,  diameter  pelvis  minori»,  quje  a 
media  ossis  sacris  ad  mediam  symphisis  os- 
sium pubis  longitudinem  ducitur , plerumque 
longior  paulo  est  diametro  transversa  eodem 
in  plano  dufta ; secus  ac  in  apertura  pel- 
vis superiore.  Dimensiones  capitis  foetus 
egregie  respondent  his  diametris , diameter 
enim  capitis  foetus  transversa  per  tempora  bre- 
vior est  diametro,  per  frontem  et  occiput  duc- 
ta. Parietes  quoque  laterales  pelvis  minoris, 
praecipue  spina  ischiadica,  accuratius  si  spe- 
ftantur  , ita  flexi  apparent , ut  necessario 
moveri  modo  hic  descripto  debeat  caput  in- 
fantis» Partus  igitur  hominis  finitur^,  ut  inter 
omnes  constat,  dum  cochlese  in  modum  caput 
foetus  per  semigyrum  per  pelvim  tornatur  et 
foras  erumpit.  Cum  vero  nisus,  qui  protru- 
dit infantem , reftam  secundum  lineam  agat , 
parietesque  Immobiles  pelvis  curvas  has  lineas 
ex  motu  reftilinio  demum  creent  , facile 
apparet , quanta  virium  pars  obliqua  hac  aftio- 
ne  debeat  in  parietibus  perdi,  & quam  natu- 
ralis et  hac  ex  causa  sit  homini  difficilis  par- 
tus ; quod  vero  detrimentum,  statura  ere- 
fta , capite  globoso  cerebroque  maximo,  et  elata 
super  mammalium  ordinem  sede  reconcinnotur. 

Aliter  vero  oninia  haec  in  animali- 
bns  se  habent;  longe  plurima  quatuor  ex- 
tremitatibus innixa  ingrediuntur,  pelvis  igitur 
ipsorum  minime  intestina  fulciat,  necesse  est;  - 
intestina  potius  ex  ipsa  pelvi  versus  profun- 
diorem umbilici  sedem  sponte  delabuntur,  ut 
minoribus  saltim  in  animalibus,  si  quoque  su- 
pina aperiantur  , nunquam  ut  in  homine  tenuia 
intestina  pelvis  cavum  replentia  invenian- 
tur , haerent  convoluta  in  medio  abdomine. 
Os  sacrum  mammalibus  hinc  angustius  fieri 
potuit;  et  angustissimum  in  plurimis  eorum 
est,  et  talem  tantum  curvaturam  cum  coccy- 
gis osse  habere  videtur,  qualem  caudae  pon- 
dus efficit.  Promontorii  ne  quidem  ^ea  spe- 
cies , quae  in  foetu  hominis  apparet , adest.  Re-  < 
ftae  porro  per  pelvis  cavum  viae  caput  foetus , 
«nimalibus  non  sphaericum  ut  homini,  sed  re- 
6tum  et  elongatum  respondet,  ipsamque  faci- 
le legit,  viribus  nulla  parietum  resistentia  fra-  j 
ftis  expedite  propulsum.  In  gravida  quadru-  ■ 
pede  uterus  proprio  pondere  fundum  suum 
deorsum  inclinat  et  os  ipsius  pelvim  speftans  i 
«ursum  parum  vergit;  verum  quoque  in  qua- 
drupedibus pelvis  posterior  apertura  superiora 
versus  maxime  tendit,  ibique  tantum  angusto 
mobilique , explurimis  vertebris  sejunftis  con-  ► 
Stante,  osse  coccygis  et  sacro  tegitur._^  Erura-^ 
pere  foetum  animalium  praecipue  cedente  su-j 

periora  versus  osse  coccygis , et  hoc  partus  tem- 
pore mobilius  reddi , cuivis  rusticae  jam  notum 
est,  quae  ex  mobilitate  vertebrarum  ossis  coc- 
cygis priorum,  adhuc  in  abdomine  latentium, 
aufta,  et  ex  ipsarum  elevatione  tempus  prae- 
sagit, quo  vacca  parturiet;  Harvaeus  in  capite 
de  gallinae  uteri  parte  exteriore  jam  dicit,  in 
caudatis  animalibus  sine  caudae  sublevatione 
partum  non  contingere;  haec  vero  in  homine 
faciliorem  tantum  reddit  partum , ejus  vero  de- 
feftus  partum  plane  impedire  in  ipso  nequit/ 

Elongatum  foetus  animalis  caput , elonga- 
ta  tota  ipsius  forma,  et  quae  non  sphaerico 
utero  sed  cylindrico  longiori  inclusa  est , in 
causa  esse  videntur,  cur  pelvis  minor  quadru- 
pedum, symphisi  ossium  pubis  longius  protra- 
6la,  semi  canalem  quasi  in  plurimis  speciebus 
offerat , qui  tantum  inter  tuberositates  os- 
sium ischii  levem  Incisuram , ad  deorsum  fle- 
ftendum  mentum  provenientis  foetus,  monstrat. 
In  murium  genere  crasissimo  capite  foetus  na- 
scuntur , ipsorumque  forma  minus  in  longitu- 
dinem trafta  est,  hoc  in  genere  vero  quoque 
symphisis  pelvis  minoris  brevissima  est , et 
rami  sic  difti  ascendente*  ossis  ischii  hic  re- 
fto  sub  angulo  ramis  descendentibus  ossium 
pubis  junguntur  , ut  cultro  quasi  transver- 
sim  discissa  esse  pelvis  minor  videatur , et 

' • » 

ttntum  dimidiam  solitae  magrutudinis  attigisse 
partem.  — 

Superest  nunc,  ut  pauca  quaedam  de  angustis 
«longatis,  et  ossi  sacro  longitudine  sua  ma^s 
quam  in  homine  parallelis,  ossibus  ilium  proferam, 
quae  In  iis  quoque  animalium  speciebus  ad  siint, 
quibUs  brevissima  pelvis  paries  anterior  est , 
ut  in  murium  genere,  erinaceo  etc.  et  quae  nec  in 
illis  animalibus  desunt,  quae  hominis  ad  instar 
duobus  tantum  pedibus  fulta  incedunt ; ut  in 
Didelphide  gigantea.  Contra  elephas  hrevia 
sed  latissima  habet  ossa  ilium,  et  quae  huma- 
nis sunt  simillima.  Elephas  vero  et  homo  non 
solum  in  eo  conveniunt,  quod  foetibus  ipso- 
rum maximum  sit  caput,  et  globosum,  in  quo 
maxillae  infra  basin  cranii  retraftae  sunt,  (se- 
cus ac  aliis  mammalibus  contingit , quae  res  in 
figuram  uteri  multum  influere  potest  et  hinc 
forsan  talem  pelvem  sibi  postulat),  verum 
quoque  in  eo  animalia  haec  duo  sagacissima 
con  . eniunt,  quod  exerta  ipsis  sint  femora , et 
refto  tramite  descendentia , quae  plurimis  reli- 
quis animalibus  compressa,  inflexaqne  sunt, 
et  vel  integre  vel  saltim  pro  parte  ( ut  et  in 
Didelphide  gigantea)  in  abdomine  abscondita  la- 
tent. Ursus  , cui  femora  magis  exerta  sunt 
quam  reliquis  feris,  latius  quoque  os  ilium 
quam  .illae  habet  Musculi,  qui  a superficie 

ossis  ilium  externa  ad  trochanterem,  majorem 
femoris  eunt,  vel  nimis  tensi  manerent,  (ut 
glutei  maximi  postrema  pars,)  vel  modo  con- 
tradi nimis  breves  deberent  esse,  modo  in 
femoj-e  extenso  iterum  nimis  elongati  , (ut 
glutaeus  medius , ) si  os  ilium  animalium  ut 
humanum  latum,  femurque  nihilominus  infle- 
xum et  in  cute  trunci  absconditum  esset , 
musculorumque  insertio  non  mutata.  Elon- 
gatum  vero  nunc  et  angustatum  os  ilium., 
cui  pars  abdominalis  aut  inferior  (si  horizontalem 
situm  speftes ) integre  ablata  esse  videtur , 
minus  hanc  femorum  inflexionem  impedit.  In- 
super inflexa  haec,  compressa,  latissima,  sibique 
invicem  approximata  femora,  qualia  animalium 
sunt , postremam  imiventris  partem  fulciunt , 
nimiumque  intestinorum  contra  ipsius  parietes 
ni^um  non  secus  arceunt  ac  si  eorum  in  loco 
immobile  os  ilium  esset;  ut  quoque  in  homi- 
ne securissimum  est,  si  vomitus  instat,  fle- 
ftere  femora  abdomen  versus,  ne  vomitus  ni- 
sus herniam  per  annulos  abdomales  yel  sub- 
ligamento  Poupartii  protrudat.  Hinc  pueris 
recens  natis,  quibus  processus  peritonei,  qui 
in  scrotum  ducunt,  saepius  nondum  integre 
arftati  sunt , femora  fasciis  extendere  incau- 
tum videtur.  Natura  jam  illos  docuit,  hac 
aetate  femora  adhuc  abdomini  ad  movere,  quod 
forsan  omnium  nxaxime  quoque  in  utero  impedit, 

quo  minus  cum  testiculis  intestina  quoque  an- 
nulum  abdominalem  transeant.  Quo  humilius 
flexis  femoribus  incedit  animal , eo  angustius 
ipsius  os  ilium , eoque  magis  ossi  sacro  tota 
sua. longitudine  appressum  apparet;  ut  series, 
forsan  non  interrupta,  a homine,  cui  latissi- 
mum os  ilium  refto  fere  sub  angulo,  cum  os- 
se sacro  conjunftum  est,  detur  usque  ad  tal- 
pam, cui  angustissimum  ilium  os  tO;a  sua  lon- 
gitudine cum  ossis  sacri  margine  laterali  pla- 
ne coaluit,  deleta  omni  incisura  ischiadica 
magna. 

Liceat  hic  subsistere , & reliqua  , quae 
supersunt,  singulis  capitibus  reservare.  Su- 
perest , ut  vota  mea  pro  tua  salute  expo- 
nam: salutis  plurimorum  sis  auftor  , maneas 
fidus  scientiarum  cultor,  quae  tantas  inter  po- 
pulorum turbas  diraque  bella  fulcris  egent. 
Fac  denique  valeas  meque  ames. 


^3 


/.  Homo» 

fjomini  natnra  dedit  latissimam  pelvim 
et  omnium  maxime  depressam , qua- 
lem et  erectus  ipsius  ingressus  , in  quo 
fulciendis  intestinis  divaricata  ossa  ilium 
paria  esse  debebant,  et  moles  capitis  foe- 
tus jam  poscere  videntur. 


§.  a. 


Mammalium  pelvis  humana  longior 
est  et  angustior , et  ossa  ilium  ipsorum  vix 
invicem  divergunt,  sed  recto  fere  tramite, 
ascendunt.  • 

§•  3- 


In  homine  apertura  pelvis  minoris 
superior  planum  offert  horizonti  propius , 
in  animalibus  vero  linea  , quae  a promon- 
torio ossis' sacri  ad  angulum  superiorem 
symphisis  ossium  pubis  ducitur  , et  quas 
diameter  conjugata  audit , perpendiculo 
propior  descendit ; hinc  homini  major  est 
transversa  diameter  quam  conjugata,  ani- 
malibus minor  , pauca  si  exceperis  exem- 
pla, ut  equum  caballum,  bovem  buffe- 
Ium , camelum  dromedarium. 


N 


i 

Quadrumana  homini  proxima  sunt, 
si  quoque  peluis  structuram  spectes , et 
int^^r  ea  imprimis  Simia  satyrus.  Hasc 
sequuntur  beilua,  elephas  praecipue  etq. 
tum  solidungula , pecora , bradipoda 
chiroptera,  haec  ferae- et  has  iterum  glires. 

]Mo(ieo  hic  kctorem , in  enumeiationp  mammalium 
me  ordinem  secutum  esp,  quernei.  Blumen- 
bach,  praeceptor  meus  iri  aeternum  colendus 
in  compendio  ipsius  histori»  naturalis.  V.  edit. 
GOttingen  1797.  obtulit,  ad  dimensiones  pel- 
vium exprimendas  usus  sum  pede  Parisicqsi, 


Os  sacrum  in  omnibus  quadrunaanis 
angustius , magisque  planum  quam  in 
homine  est;  ambo  ejus  margines  ex;terio-r 
res  non  ut  in  illo  deorsum  convergunt; 

^ed  sibi  paralleli  manent. 

Pelvis  cavum  in  quadrumanis  minus  sphae-^  ' 
ricum  quam  in  homine,  secundum  superius  ad- 
ducta observata  jam  demonstrare  videtur,  et 
simias  nobis  simillimas  ad  erectum  ingressum 
ineptas,  caputque.  foetus  ipsorum  jam  animalium  | 
in  morem  naagis  elopgatum  quam  globosum  j 

esse,  Dantnr  quadrumana,  quoram  pelvis 
jam  integre  characterem  animalem  induit, 
Cercopithecus  ille,  de  quo  supra  mentio  erat, 
os  sacrum  vertebris  tribus  inter  se  disjunctis, 
plane , si  exceperis  laterales  appendices  lum- 
borum et  primis  caudae  vertebris  similibus,  ex- 
structum monstrabat.  Gs  ilium  elongatum  erat, 
pars  ipsius  abdominalis  plane  defecit , nisi  la- 
tum ossis  anteriorem  marginem  pro  ipsa  sumere 
velis.  Symphisis  quoque  ossium  pubis  elongata 
erat  et  tuberositates  ossis  ischii  extrorsum  flexae, 
ut  pelvis  minor  jam  semicanalem  illum  plena- 
rie formatum  monstraret , de  quo  superius  dic- 
tum est,  pelvisque  tota  egregie  cum  pelvi 
ferae  minoris  vel  sciuri  quadraret.  Memoratvi 
dignum  esset  scire , quomodo  hoc  in  mamma- 
lium ordine  modus,  quo  humanus  foetus  occi- 
pite praeeunte  nascitur  , in  mere  animalem , 
ubi  os  primo  venit,  mutetur. 

Processus  spinosi , in  homine  noi;i 
seque  eininent , neque’ concreti  sunt.  In 
quadrumanis  magi?  protuberant,  deor- 
sum vergentes. 

Numerus  vertebra^rum  spuriarum  os- 
sis sacri  in  quadrumanis  variat.  Earum 
enim  in  Cercopitheco  panisco  sunt  non 
nisi  du9B  ; in  Cercopitheco  jacho  tres  ; ut 
et  in  simia  lar,  sylvano  Papione 

Mormon.  et  Maimon. , Lemare  Mongoz, 

— Simia  sajou  (apella.  L.)  habet  qua-  i 
tuor  c),  Simia  troglo  dytes  quinque  d)  | 
et  Sai  (capucina.  L.)  sex  habere  dicitur.  ' 
Os  sacrum  simiae  troglodytes  igitur  hu- 
mano est  simillimum.  Foraminum  sacra- 
lium  numerus  diversus  est  pro  numero 
Vertebrarum  spuriarum.  • : 

a)  Edward  Tyson  Ourang  Otitang  siVe  Homo 
sylvestris , orthe  anatomy  of  a Pygmy , com- 
pared  with  a raonkey  , an  ape  anda  man : 
towhich  is  added  a philological  essay  concer- 
ningpygmies,  cynocephali,  satyrs,  and  sphin- 
gas of  the  ancients.  London  1699.  4. 

b)  P.  Caraper  Naturgeschichte  des  Orang  Utang, 

Afrikanischen  Nashorns  und  Rennthieis  von 
1.  F.  M.  Herbell.  Dusieldorf  1791.  4. 
Tab.  111.  Fig.  7.  Galenus  Lib.  de  ossibu*_^ 
cap.  XI.  in  quo  libro  ostcologiam  simi28  sub 
titulo  hominis  nobis  reliq^uit. 

c) W.  Josephi  Anatomio  det  Saugthiere,  G3t- 

tingen  1787.  Tab.  5.  Fig.  a. 

d)  Ty  son  1.  c.  p.  89» 


Os  coccygis.  Pro  numero  vertebra- 
rum ossis  coccygis  simiarum  ordo  dividi-  ^ 
' tur  in  caudatas  et  non  caudatas,  i 


Os  coccygis  simizE  Innui'  duabus  ver- 
tebris gaudet ; simiae  sylvani , larisque  tri- 
bus. Simiae  trogloditis  et  satyri  qua- 
tuor  a) , quas  et  in  homine  obtinet ; ve- 
rum illae  vertebrae  latiores  et  majores  hu- 
manis sunt,  excepta  prima,  quae  ossi  sa- 
cro jungitur;  — neque  tantum  versus 
cavitatem  pelvis  vergunt  ; sed  rectius 
quam  in  homine  descendunt,  hinc  teste 
Tyson  os  coccygis  simiae  troglod.  protu- 
berandam sub  cute  format.  (In  eo  em- 
bryo humanus  simillimus  simiis  est. 


Lemur  tardigradus  vertebras  quinque 
possidet ; Papio  Mormon  octo , Papioque 
Maimon  viginti  ; cercopithecus  jachus 
viginti  et  septem  ; lemur  Mongoz  cereo 
pitecusque  Paniscus  triginta  tres. 

Numerus  vertebrarum  ossis  coccygis  ' 
nunquam  tam  constans  est,  ut  in  homine ; 
quo  factum  est,  ut  numeri  ab  observato- 
ribus relati  saepe  in  eadem  specie  tanto- 
pere varient. 


Ratio  hujus  variationis  in  observatoribus  non 
in  animalibus  quaerenda  esse  videtur,  et  indifficul- 
tate  dicendi  contineri,  quae  inter  separatas  verte- 
bras pelvis  ossi  sacro  adhuc  sint  tribuendae,  quae 
jam  coccygis  ossi?  Tres  tantum  sunt  verte- 
brae , quae  in  cercopitheco,  quem  descripsi,  ossi 
sacro  tribui  possunt.  AHformis 'pars  in  utro- 


is 

que  latere  primae  vertebrae  fere  sola  cum  osse 
ilium  connexionem  alit , secus  ac  in  homine, 
ubi  ad  tertiam  usque  vertebram  spuriapi  sym- 
phisis  ossis  ilium  cum  sacro  extenditur,  Duae 
illae  vertebrae,  quae  in  cercopitheco  nunc  veniunt, 

Y* 

et  quae  cum  prima  coccygis  vertebra  spe- 
ciem promontori  obtusissimi  in  media  fere 
pelvi  faciunt , processus  transversos  l^tos 
tenues  et  apice  truncatos  habent,  et  qu»  apicum 
angulis  inter  se  et  cum  priori  vertebra,  cartir 
laginosae  substantiae  et  lig^mentosae  expansioni^ 
ope,  confluunt ; id  quod  ossea  substantia  in 
sciuro  mustela  etc.  fit.  Veniunt  nunc  coccygis, 
quatuor  vertebrae  perforatae,  breves,  processibus 
transversis  angustioribus,  obliquis  processibus 
adhuc  magnis,  praeditae  , quarum  prima  proces- 
sus spinosi  dorsalis  adhuc  yestigium  gerit , 
secunda  vero  pritnum,  inferius  describendum^ 
processum  spinosum  abdominalem  monstrat. 
iSexta  coccygis  vertebra  superius  adhuc  vesti- 
gium excavationis  monstrat  mox;  desinens. 

Supremae  sex  vertebrae  ossis  coccygis 
in  cercopith.  jacho , panisco  , Papione 
Maimon  , lemure  Mongoz  et  omnirio  in 
onmibus  longe  caudatis  quadrunianis , ve-  * 
ris  processibus  spinosis  praeditae  sunt , qui 
paulum  oblique  superius  tendunt;  ab 
iisdem  sursum  qtroque  in  latere  obliq.tie 

exeunt  processus  obiiqiu  ascendentes ; 
quorum  extremitas  tuberosa  superficiei 
posteriori  processuum  obliquorum  des- 
cendentium vertebrae  superioris  ad  nexa 
est.  Processus  transversi  earurn  satis  longi, 
inferiora  atque  versus  posteriora  inclinanti 

Hae  sex  suprem*  vertebrae  ossis  coccy- 
gis perforatae  sunt , quod  et  quadrumanis 
e Caudatis  obtingit,  quorum  os  coccygis 
plerumque  ex  tribus  vertebris  constructum 
est,  excepta  simia  trOglodytide  et  satyro. 
In  ultima  veftebra  ossis  coccigis  pefforata 
finis  medullae  spinalis  est,  quod  Galenus  Z») 
etiam  de  homine  affirmabat;  jam  vero 
Vesalius  c)  demonstravit , falsa  haec  esse 
et  canalem  rnedullae  spinalis  in  osse  sacro 
finirii 

Reliquae  veftebrae  ossis  coccygis  Ion-* 
glores  sunt,  sed  versus  finem  hujus  ossis 
iterum  breviores  teriuioresque  fiunt.  — 
Longissima  vertebra  ossis  coccygis  in  Pa- 
pione  Maimon  habet  in  Cereo  pithe-» 
co  Panisco  1^^,  3^^%  in  femure  Mongoz 

Quaeque  vertebra  dividi  potest  in 
corpus , extremitatem  superiorem  inferio- 
remque.  Corpus  oblongum  est,  qt  qUa- 
tuor  superficiebus  squalibus  inclusum, 
iixtremitas  superior  crassior  inferiori  , ha- 
bet rotundam  faciem  articularem  adjun*' 

gendam  sibi  vertebram  antepositam.  Cir- 
ca hanc  superficiem  eminent  quatuor  pro- 
cessus tuberculosi.  Duo  horum  proces- 
suum finduntur  superiu^s  ita  ut  in  ultimis 
vertebris  sex  processus  adsint.  Extremi- 
tas inferior  finitur  in  superficiem  articula- 
rem , circa  quam  modo  tres  processus 
^positi  sunt. 

Tubercula  circa  articulos  posita,  dorsum 
spectantia,  sensim  ex  mutatis  processibus  trans- 
versis et  obliquis  superiorum  vertebrarum  ori- 
untur. A. 

/ 

a)  P.  Camper  1.  c.  p.  ig6, 

b)  Galenus  lib.  de  ossibus  cap.  XI. 

«)  And.  Vcsalii  de  corp.  hum.  fabrica  Basii,  ap. 
Oporin.  1555.  fol»  P*  99*  epistola  rationem 
modumque  propinandi  radicis  chynae  decoctum 
pertractans.  Basii.  1546.  4.  p.  49. 

In  cercopitlieco  illo  aliquoties  jam  memo- 
rato vertebrse  ossis  coccygis,  quo  loco  pelvis 
marginem  posteriorem  supergressae  erant,  elon- 
gatae  plane  priori  in  paragrapho  descriptis  similes 
erant.  In  tuberculo  circa  faciem  articularem  su- 
periorem posito , inferiori  et  bifido,  duae  primae 
.vertebrae  caudae  exertae  ut  tres  aliae  vertebrae  , 
quae  inter  caudae  exertae  principium  et  vertebras 
ossis  sacri  positae  sunt,  processum  spinosum  j 


monstrant , illi  qui  in  vertebris  dorsi  retro 
spectat , simillimum.  Ossiculum  erat  fur- 
catum  duobus  cruribus  divaricatis  et  foramen 
inter  se  relinquentibus , tuberculis  illis  cir- 
ca articulationem  insidens,  apiceque  deorsurix 
abdomen  versus’  speftans.  Processus  spino- 
si hi  abdominales  cartilaginis  ope  junguntur 
corporibus  vertebrarum  et  fere  potius  cartila- 
gini intermediae  vertebrarum  , quam  vertebris 
ipsis.  Memoratu  dignissimum  est  , eosdem 
processus  spinosos  abdominales , non  solum  in 
mure  et  mustela,  sed  quoque  in  delphino  in- 
veniri. Tyson  describit  illos  his  verbis  in 
suo  libro : „anatomy  of  the  porpoise.  “ Praeter 
„ processus  jam  memoratos,  invenio  in  latere 
„ vertebrarum , quod  abdomen  speftat , pro- 
„cessibus  spinosis  dorsi  oppositos  alios  pro- 
>, cessus,  qui  non  ex  vertebris  ipsis  verum 
„ex  cartilagine  ipsarum  intermedia  suam  ori- 
j,ginem  ducunt.  Constant  ossiculis  duobus 
„ gracilibus , altero  fine  confluentibus , altero 
„ divaricatis  , ut  bases  eorum  foraminum  se- 
„ riem  forment , per  quam  multitudo  vasorum 
f)  sanguiferorum  eodem  modo  excurrit , quo 
„ medulla  spinalis  in  canali  processuum  spino- 
«sorum  dorsalium  decurrit.  Hi  processus,  ut 
„ omnes  reliqui  vertebrarum,  sensim  decrescunt, 
M quo  magis  pinnam  caudae  appropinquant , us- 
„que  tandem  integre  evanuerint.  “ yf. 

§.  7. 

Ossa  Innominata.  Nondum  adulta 
aetate  ossa  innominata,  ut  inter  omnes  con- 
stat, ex  tribus  ossibus ; i)  osse  ilium,  2)  os- 
se pubis  j 3)  osse  ischii  componuntur. 

Iv  Os  ilium,  in  qUadrumanis  forma 
et  directione  valde  dit^ert  ab  eo  homi- 
num. <2)  Ossa  enim  ilium  invicem  non 
tantum  diverghfrt , nec  tantam  formant 
cavitatem  atque  tam  distinctam  quam  in 
homine , verum  a medio  acetabuli  sursum 
ascendunt  paululum  tantum  divergentia; 
formam  triangularem  habent  et  tenuia  , 
sed  multo  longiora , quam  homini  sunt. 

Corpus  ossis  ilium  aut  ea  pars,  qu» 
cum  osse  ischii  et  pubis  juncta  formando 
acetabulo  inservit , in  quadrumanis  ra- 
tione superioris  cristae  hujus  ossis  latior 
esset  quam  in  homine,  nam  crista  in  qua- 
drumanis solummodo  quibusdam  lineis 
latior  est  corpore  ; cum  contra  in  homine 
prior  7^^  6^^^  lata  sit , ultimum  vero  tan- 
. tummodo  6'^^. 

Superficies  externa  in  homine 
lata  $ • striis  fluctuantibus  sparsis  notata 
in  quadrumanis  angusta  est , satis  perpen- 
dicularis et  prssertim  antrorsum  retio 
marginem  anteriorem  multum  excavata , 
praecipue  in  simia  sajou  et  sylvano.  -- 

Superficies  interna  in  multis 
quadrumanis  ex  tribus  minoribus  constat; 
ex  i)  Superficie  nempe  anteriori  2)  S. 
posteriori  et  inferiori  3)  S.  superiori  et 
posteriori,  — Sup.  superior  anterior  pror- 
sus anterius  sita  est;  (et  rudimentum  pelvis 
majoris  est.  S.  posterior  et  inferior 

spectat  magis  introrsum , (et  pelvim  mino- 
rem, cujus  formationi  inservit,  yl.')  in  ferius 
latior  quam  superius,  et  pauculum  con- 
cava. — Sup.  posterior  et  superior  aspera 
atque  inaequalis  planities  est  articularis  , 
quaosilium  ossi  jacro  se  conjungit,  et  com- 
plectitur partem  superiorem,  posterior 
rem  et  latissimam  superficiei  internae, 
(Huic  superficiei  ea  parva  pars  adnume- 
randa  est,  quae  os  sacrum  retro  superemi- 
net. y^.) 

In  homine  ossi  ilium  tres  margines 
concessi  sunt : anterior , superior  et  in- 
ferior posterior ; in  quadrumanis  quidem 
tres  quoque  adsunt , sed  anterior , supe- 
rior et  posterior , qui  enim  inferior  in  ho- 
mine margo  est , hic  anteriori  magis  pa- 
ralellus  posterioris  nomen  meretur. 

Margo  anterior  pro  ratione  anima- 
lis multo  longior  quam  homini , et  pluf 
una  vice  longior  superiori  margine  est. 

Margo  superior  brevissimus  pro- 
currit a spina  anteriori  ad  spinam  poste- 
riorem, qiize  sese  applicat  superne  ossi  sa- 
cro ; rectior  in  simiis  est,  in  nonnullis 
fere  horizontalis,  in  aliis  paululum  convexa 
ut  in  simia  satyro  h').  — 

(In  cercopitheco  illo  posterius  deorsum  val- 
de curvabatur,  anteriora  versus  fere  refta  sub 
linea  excurrens  &:  refto  fere  sub  angulo  in 
marginem  ossis  ilium  anteriorem  transiens;  ac 
si  cultro  osilium  hominis  in  medio  divisum 
esset.  A.') 

A spina  posteriori  descendit  tunc  mar- 
go- posterior,  longissima  hsec  et  ex  dua- 
bus aeque  longis  partibus  composita  est , 
quarum  superior  , perpendicularis  , ossi 
sacro  jungitur  ; quo  loco  haec  conjun- 
ctio desinit , altera  sive  inferior  marginis 
posterioris  pars  initium  suum  sumit , pri- 
mumque anterius  curvatur,  de  inde  usque 
ad  conjunctionem  cum  osse  ischii  iterum 
perpendiculariter  se  demittit , et  sic  abs- 
que hoc  osse  incisuram  facit , quae  in  ho- 
mine ischiadica  superior  vocatur,  c) 

Altitudo  , longitudo  et  latitudo  ossis 
ilium,  variae  variis  in  quadrumanoriim 
speciebus , videantur  in  tabula  ad  nexa 
dimensionum. 

a)  W.  Jo$ephi  1.  c.  Tab.  V.  Fig.  2.  P.  Camper 

I.  c.  Tab.  III.  Fig.  7. 

b)  Camper  1.  c.  Tab.  111,  Fig.  7.  A.  B.  C,  D, 

6)  W.  Josephi  1,  c.  p.  299, 

S-  8- 

II.  Os  pubis  in  simiis  non  tam  di- 
versum a hominis  osse  pubis  est,  ac  ili- 
um os.  Dividitur  etiam  in  ramum  hori- 
zontalem et  descendentem.  Ramus  h o- 
rizontalis,  qui  a parte  anteriori  aceta- 
buli  oritur  et  in  tuberculo  spinoso  sym- 
physis ossium  pubis  hnitur , in  homine 

< longior  ramo  descendente  est ; in  quadru- 
manis  autem  illo  brevior  est , et  in  super- 
hcie  externa  nullo  pectine  instructus.  — 

Ramus  descendens,  qui  suum  ini- 
tium sumit  a tuberculo  spinoso,  deorsum 
descendit  et  cum  socio  osse  perficit  sym^ 
phisin  ossium  pubis , in  quadrumanis 
multo  longior  est;  augetur  etiam  symphi- 
sis  ossium  pubis  et  simul  altitudo  pelvis , 
ossa  pubis  enim  non  solum  angulis  inter 
ramos  descendentes  et  horizontales  conne- 
xa sunt , sed  rami  ipsorum  descendentes' 
per  totam  suam  longitudinem  conjun- 
guntur ; verum  hxc  structura  non  in  om- 
nibus est,  ut  v.  c.  in  Lemure  tardigrado 
deficiat, ubi  tantummodo  anguli  confluunt. 

C 2 

Hac  conjunctione  in  nonnullis  oritur  ca- 
rina-, qua  hornines  plane  carent.  Majpr 
longitudo  ossis  ilium  conjugatam  reddit 
majorem  diametro  transversa  pelvis.  — 

§•  9‘ 

III.  Os  ischii  et  hic  constat  ex  ra- 
mo descendenti  et  ascendenti.  In  homi- 
ne spina  ischiatica  in  ramo  descendente 
est , ea  vero  quadrumana  secundum  rela- 
tiones Meyer  a)  et  Josephi  b)  carent,  ejusque 
loco  protuberantia  tantum  aspera  adest. 
— (ut  in  omnibus  forsan  animalibus,  ) 
Tuberositas  ossis  ischii  contra  quadnima- 
nis  longior  et  latior  est , et  exterius  et  an- 
terius magis  protuberat,  insignis  praecipue 
in  simia  lar  et  sylvano , atque  Papione 
Marmon.  — 

Ramus  ascendens  tenuior,  angu- 
stior , ascendit  ad  conjunctionem  cum 
osse  pubis  sub  angulo  auctiori  quam  in 
homine. 

i)  Angenehmer  tind  niizlicher  Xeityertreib  mit  Be- 
trachtung  curioser  Vorstellungen  allerhand 
Thiere,  sowol  nach  ihrer  Gestalt  ais  auch 
nach  der  Accuratefs  davon  verfertigte  Struktur 
ihrer  Scelete  Von  Joh.  Dan.  Meyer,  Miniatur- 
mahler.  Niirnberg  1748.  3^,  IIL  Thle.  fol. 

P.  17. 

b)  W.  Josephi  A,  d.  S.  p.  3oa* 

Acetabulum  ex  his  tribus  ossibus  com- 
ponitur, maxima  pars  ejus  ab  osse  ilium  et 
ischii  formatur  , minima  ab  osse  pubis  , 
et  ideo  potest  fieri,  ut  in  nonnullis  specie- 
bus  os  pubis  nihil  ad  formandum  aceta- 
bulum contribuat,  quod  Cunauld  c)  et 
Meyer  b)  contendunt,  de  quo  autem  Jose- 
phi  c)  dubitat,  (m  cercopitheco  illo  os  pu- 
bis partem  acetabuli  distincte  format,  W.) 
Acetabulum  in  quadrumanis  multo  magisa 
crista  ossis,  ilium  distat  et  ossi  sacro  pro- 
pius est,  (ut  in  omnibus  animalibus,  yf.)  cete- 
rum parum  a humano  differt , nisi  quod 
incisura  acetabuli  profundior  sit  et  longius 
ad'  os  ischii  protendatur. 

a)  Memoires  de  Tj’acad.  d.  Sclenc.  de  Paris* 

Anno  1735.  p,  383« 
h)  Meyer  1.  c,  p.  17. 
c)  Josephi  1,  c,  p,  305. 

5*  II. 

Pone  acetabulum  antrorsum  et  deor- 
sum foramen  ovale  -conjunctione  ossis 
pubis  cum  ischii  osse  formatur.  Quod 
m quadrumanis  pro  ratione  animalis  to- 
tius majus  et  magis  oblongum  est , maxi- 
mum et  fere  prorsus  rotundum  in  cerco- 
pitheco jaccho.  — 

Foramen  ovale  majus  in  quadrumanis,  quam 
in  homine,  tum  demum  dici  potest,  si  pelvis 
cavum  cum  spatio  foraminis  comparatur,  minime 
tum , si  totius;animalis  magnitudo  ei  comparatur. 
Homini  mammalium  facile  amplissima  pelvis  est, 
ratione  magnitudinis  totius  corporis,  hinc  quo^ 
que  maximum  ipsi  erit  foramen  ovale.  Et 
quidem  feminae  amplius  adhuc  est,  quamvis 
brevius,  quam  viro.  In  virili  sceleto  egregiae 
staturae  inveni  faciem  foraminis  ovalis  ad  lon- 
gitudinem sceleti  a vertice  ad  calcaneum 
^ ut  991  ad  1000 

in  feminae  sceleto  aequaliter  regulari 

— iioi  — — 

in  cercopitheco  saepius  jam  memorato  tantum 

— 357  — — 

in  cuniculo  fere  ejusdem  magnitudinis 

— 393  — — 

Conjici  ex  his  mensuris  potest,  quantum  et 
minor  pelvis  hominis,  ut  majorem  hic  silen- 
tio praetermittamus , superet  magnitudine  ani- 
.malium  pelves  ; quod  aeque  necessarium  pro 
ipsius  incessu  erefto,  ac  pro  maximo  & glo- 
boso foetus  capite  videtur.  A. 

IV.  BraHypoda. 

S-  12. 

Bradypididactili  et  Myrmecophaga 
didactylae  os  sacrum  compositum  est 

ex  quatuor  vertebris  spuriis.- In  Myrme- 
copliaga  didactyla  L.  processus  ossis  sa- 
cri spinosi  ejusdem  sunt  altitiidinis  atque 
crassitudinis,  ac  processus  vertebrar-um 
lumborum  et  dorsi , ut  transitus  harum 
iii  os  sacrum  animadverti  non  possit.  — 
Os  sacrum  Tatu  novemcincti  construo 
' tum  est  ex  tribus  vertebris  spuriis. 

§•  13* 

V 

Os  coccygis.  Bradypididactili  gaudet  g. 
vertebris;  Tatu  novemcincti  ag ; et  Myr- 
mecophagae  didactylae  41.  — 

§.  14. 

Ossa  innominata.  Superficies  interna 
ossis  ilium  in  medio  curvata  est  et  ha- 
bet 5.  minores  facies;  superiorem,  infe- 
riorem, internamque,  priores  latae  sunt, 
interna  arcta  est.  Superficies  externa 
concava  est.  Ossa  pubis  Myrmecophagae 
didactylae  hiatum  inter  se  habent  lineam, 
unam  et  dimidiam  longum.  — 

An  verus  sit  hiatus , qui  symphisis  ossium 
pubis  locum  tenere  hic  dicitur,  inde  ^ mihi 
adhuc  dubium  est,  quod  quidem  erinaceus  noster 
europaeus  in  sceleto  puro  ossa  pubis  quoque 
duas  lineas  et  amplius  hiantia  monstret,  accu- 
ratiui  contemplantem  vero  longa  et  tenuia 

cartilago,  quas  trans versim  sita  symphisin  in  illo 
efficit , non  fugiat.  Dasypi  pelvis  aliam  adhuc 
memoratu  dignam  formam  exhibet , de  qua 
infra.  A, 

IV.  Chlroptera, 

5-  IS- 

Os  sacrum  vespertilionis  canini  4. 
constat  vertebris,  ut  etiam  vespertilionis 
murini;  os  vero  coccygis  in  vesp.  canino 
3 , in  vesp.  murino  10  vert.  constat, 
(quarum  septima  reliquis  major  4.  lineas 
longitudine  attingit).  De  vesp.  cephalo- 
teide  refert  Pallas  a).  Ossa  pelvis  exilia , 
nec  ad  pubem  concreta  esse , ne  pelvis 
angustia  partui  ob  sit. 

In  vesp.  canino  os  ilium  non  trilate- 
rum est , ut  in  vesp.  murino  , sed  super- 
ficies ejus  externa  valde  convexa.  Super 
acetabulo  prodit  permagna  spina.  — Ossa 
pubis  in  vesp.  canino  tenuia  , atque  con- 
creta sunt,  etiam  in  vesp.  murino.  In 
' vesp.  canino  foramina  ovalia  latiora  quam 
longiora.  — CorpOra  (an  tuberositates?) 
ossium  ischii  vespertilionis  vampyri  plana 
sunt  marginibus  scindentibus,  et  concreta 
inter  Se ; unde  pelvis  posterior  apertura 
margine  continuo  clausa,'ovata  est,  ossium 

pubis  ramis  horizontalibus  solis  (angulis 
inter  ramos  horizontales  et  descendentes  solis?) 
symphisin  efficientibus  et  in  dimidium 
circulum  coeuntibus,  b) 

a)  P.  S.  Pallas  spicilegia  zoalogica.  Fasc,  3.  Berol. 

1787.  p.  23. 

b)  Cfr.  G.  F.  Hermann  Disser.  Observationes  et 
anecdota  ex  osteol.  comp.  Argent.  1792.  4. 
p.  12. 

\ 

Pelvis  vespertilionis  murini  tuberculo  spi- 
noso ossis  pubis  in  longissimam  spinam  exten- 
so insignis  est.  Altius  adhuc' secundum  Meyeii 
delineationem  in  pelvi  Dassypi  ascendit  haec  spi- 
na , ut  (forsan  ligamento  ossi  ilium  apice  suo 
juncta)  integrum  foramen,  cum  ramo  horizon- 
tali ossis  pubis  et  pariete  acetabuli,  formare 
videatur.  Spinae  huic  ligamentum  Poupartii 
inseri  constat.  Nec  hoc  ligamentum  nec  per- 
fectum annulum  abdominalem  invenire  potui 
in  abdomine  Didelphidis  masupialis  maris ; vasa 
ct  nervi  crurales  nude  infra  ossicula  ipsius 
accessoria  et  acetabuli  marginem  incedebat ; ut 
mihi  nU  aliud  esse  videatur  illud  ossiculum,  quod 
bursam  abdominalem  in  didelphide  claudit , 
quam  spina  pubis  proprio  ex  ossiculo  #on- 
stans  et  articulatione  cum  ramo  horizontalP 
ossis  pubis  juncta.  Spina  vero  haec  pubis  nonnisi 
ossificatione  fmis  ligamenti  Poupartii  orta  esse 
videtur,  ut  in  avium  pedibus  tendines  ossifican- 


tar,  et  sic  sine  distincto  termino  ossi  jungun- 
tur. Non  mirandum  forsan  est,  quod  eadem 
bursa  abdominalis,  quae  huc  usque  tantum  in 
genere  didelphidis  nota  erat , nuperis  temporis 
in  Nova  Hollandia  quoque  in  vespertilionis 
specie  sit  detecta,  cum  hoc  genus  tantis  gau- 
deat spinis  ossis  pubis.  Dehiscere  videtur  his 
in  speciebus  cutis  inter  has  spinas , ut  in  iUis  ho- 
minum monstris  dehiscit , quibus  ossa  pubis 
hiant  nuUa  symphisi  junfta  , (ut  quoque  iis 
labium  leporinm  dehiscit , quibus  ossa  maxil- 
laria invicem  non  junguntur,  & capitis  cutis 
illis  foetibus  , quibus  pars  magna  fornicis  cra- 
nii deest).  Ubera,  cum  omnibus  fere  anima- 
libus in  abdomine  imo  collocata  sint,  facilius 
intelleftu  est,  cur  quoque  in  illa  bursa  ab- 
dominali adsint.  Verum  omnia  haec  non  suf- 
ficerent explicandae  strufturae  genitalium 
internorum  didelphidis. 

Pelvim  vespertilionis  murini  adhuc  distin- 
guunt rami . ascendentes  & descendentes  ossis 
ischii,  latissimi , tenuissimi  , quasi  papyracei ; 
ut  ingens  illa  lamina  ossea  >^st,  quae  loco  manu- 
brii sterni  in  hoc  animale  est,  utque  ossei  la- 
tissimi fines  inferiorum  costarum  sunt,  qui- 
bus sterno  jungantur.  Foramen  ovale  mini- 
mum est,  verum  vere  ovale.  Longissima  & 
obliqua  est  conjugata ; ossa  ilium  elongata  li- 
nearia , retrorsum  inclinata  sunt , triquetra  et 

marginibus  subalatis ; trium  hujus  ossis  superfi- 
cierum  anterior  una  est,  inter  quam  corpora  os- 
sis sacri  prominent,  altera  posterior  interna, 
tertia  posterior  externa.  Symphisis  ossium  pu- 
bis brevissima  est , inde,  ut  in  humana  pelvi, 
recedunt  ad  latus  descendentes  hujus  ossis  rami  & 
rami  ascendentes  ossis  ischii.  Inter  hos  ramos 
apertura  pelvis  inferior  angusta  est,  in  mare 
forsan?  retrorsum  vero,  latior  semper,  ascen- 
dit maxima , solo  angusto  osse  sacro  et  angu- 
stissimo osse  coccygis  tefta  , vel  potius  se- 
cundum longitudinem  in  partem  dextram  & 
sinistram  tantum  divisa.  Priores  ossis  coccygis 
vertebras  processus  transversos  brevissimos,  la- 
tissimos, apice  secundum  reftam  lineam  prae-  • 
morsos,  habent,  marginibus  invicem  fere  con- 
fluentes ; caudae  exertae  vertebrae  elongatae,  te- 
nuissimae, simplicissimae,  sunt.  PelviS  genera- 
tim  considerata  ratione  thoracis  minima  est ; an 
vespertiliorum  feminarum  pelvis  tam  an- 
gusta est,  ne  latioris  linajus  pondus  impediat 
volatum  ? An  foetus , quos  in  lato  pectore, 
mammis  firmiter  inhaerentes,  volans  mater  se- 
cum  ducit,  quoque  quodammodo  ^ imperfefti 
nascuntur,  ob  pelvis  angustiam,  demumquc 
post  pirtum  mammis  inhaerentes  perficiuntur, 

Ut  foetius  didelphidum  ? A. 


/ 


44 

\ 

V.  Glires. 

§■  i6. 

In  plurimis  gliribus  os  sacrum  com- 
positum est  ex  tribus  vertebris,  ut  in  Mure 
musculo,  ratto  et  sylvatico  , in  sciuro  vul- 
gari etc. ; quatuor  in  Lepore  timido , Ga- 
via porcello  et  Aguti,  et  Hystrice  cristata; 

— quinque  in.  Marmotta  alpina  et  Ca- 
store fibro.  — 

In  hoc  mammalium  ordine  vertebrae 
lumborum  transeunt  potius  paulatim  in 
03  sacrum  et  os  sacrum  in  ossa  coccygis. 

— Pars  posterior  ossis  sacri  paululum 
tenuior  est  parte  anteriori , imo  in  non- 
nullis pars  posterior  eadem  latitudine 
gaudet  quam  anterior  , ut  in  Mure  mus- 
culo. 

§•  17* 

Ossi  coccygis  in  hoc  ordine  multae 
vertebrae  sunt;  cavia  porcellus  habet  sex, 
hystrix  cristata  decem , lepus  timidus 
sedecim,  sciurus  vulgaris  viginti  et  unam^ 
glis  avellanarius  viginti  et  quatuor,  mus 
musculus  duo  de  triginta  c)  et  mus  rat- 
tus  triginta  et  sex. 

«)  Blafius  Merrem,  vermischtc  Abhandlungen  aM 
der  Thieigeschichte.  Gdtt.  178I.  4<  P*  ^1« 

I ‘ 

Summa  diversitas , quae  formas  pelvium  ex 
hoc  ordine  intercedit,  necessitatem  injungit, 
separandi  leporina  animalia  a murinis  & sciuris, 
qui  medii  inter  utrumque  ordinem  sunt.  Le- 
pus timidus  & cuniculus  os  sacrum  habent,  la- 
ta vertebra  incipiens;  tum  vero  jam  versus 
secundam  vertebram  acuminatum  & per  reli- 
quas vertebras , ut  & coccygis  os,  angustissi- 
me excurrens.  Processus  transversi  spuria- 
rum ossis  sacri  vertebrarum  deficiunt , illo- 
rum loco  utroque  in  latere  brevis  alatus  mar- 
go integer  omnes  vertebras  comitatur.  Facile  in- 
vicem coalescunt  in  lepore  timido  spuriae  hae  ver- 
tebrae ossis  sacri.  Os  sacrum  leporis  timidi 
magis  quam  cuniculi  curvatum  est  & retroce- 
dit Inratto  vero  et  mure  musculo  os  sacrum  re- 
fta  via  excurrit , & quamvis  sit  angustissi- 
mum, latis  tamen  & confluentibus  suis  pro- 
cessibus transversis  te6bim  pelvis  facit,  ope 
’ expansionum  ligamentosarum  integrum , ut  vix 
ad  latera  maneat  vestigium  incisurae  ischiadicae 
magnae.  Processus  transversi  trium  primarum 
ossis  sacri  vertebrarum  inter  se  fere  aequales 
sunt  in  mure  & ratto,  nisi  quod  primae  ver- 
tebrae processus  reliquis  crassior  & major  sit, 
faciatque  cum  osse  ilium  conjunftiopem.  Se- 
cundae & tertiae  vertebrae  spuriae  processus 
transversi  lati  sunt,  tenues  & apice  truncati , 
«igulisque  apicum  confluunt.  Qui  nunc  se- 

quuntur  processus  transversi  sex  primarum  coc- 
cygis vertebrarum  angustiores  sunt  , tenues 
tamen,  apice  liberi,  aufti  & anteriora  ver- 
sus flexi.  Vertebrae  caudae  exertae  elongatae 
plurimum  conveniunt  cum  vertebris  caudae 
cercopithecorum.  Inter  sanx  & 4tam , 
4tam  & quintam,  quintam  & sextam,  sextam 
& septimam  coccygis  vertebram  processus 
quoque  spinosi  abdominales,  proprio  ex  ossi- 
culo cavo,  figura  fere  bipennem  referente,  con- 
stantes, in  ratto  inveniuntur , similesque  quo- 
que in  mure  musculo.  . Sciurus  quoad  os  sa- 
crum medium  quasi  tenet  inter  leporem  & murem, 
nec  coaliti  sunt  processus  ipsius  transversi  trium 
ossis  sacri  vertebrarum  in  continuum  margi- 
nem ut  in  lepore , nec  os  sacrum  tantam  la- 
titudinem habet  ac  in  murium  genere,  verum 
quamvis  posteriora  versus  accuminetur  non 
tam  angustum  evadit.  Convenit  vero  cum  rat- 
to , quod  primarum  (&  quidem  in  sciuro  trium 
priorum)  coccygis  vertebrarum  transversi  pro- 
cessus lati  sint  & sic  tedi  pelvis  complemen- 
tum adjuvent ; cum  contra  in  cuniculo  eo 
demum  loco  in  coccygis  vertebrarum  quibus- 
dam appareant  processus  transversi , quo  loco 
cauda  jam  exerta  est.  A. 

18- 

Ossa  innominata  glirium  perlonga  sunt, 
Superficies  interna  ossis  ilium  casto- 


ris  fibri  possidet  tres  facies,  quarum  una 
superior  latissima , altera  inferior  inter- 
na concava , et  tertia  inferior  externa 
est.  In  Marmotta  alpina  os  ilium  habet 
etiam  tres  superficies,  int9rnam.  et , duas 
externas. 

/ 

De  ossibus  ilium  in  Mure  musculo  re- 
fert Merrem  a).  „Das  Darmbein  ist  sehr 
lang  und  schmal,  und  hat  an  seiner  obern 
Flache  einen  erhabenen  Strich  der  gera- 
de  bis  zum  Hiiftbein  fortlauft , und  da- 
selbst  liber  der'Pfanne  des  Schenkelbeins 
eine  kleine  stumpfe  Erhabenheit  bildet. 
Das  Hiiftbein  wird  nachher ' sehr  breit 
und  bildet  mit  dem  schmalen  Scham- 
b^ine  einc  sehr  grosse  langlichte  Oeff- 
nung.“  — 

Symphysis  ossium  pubis  in  Castore 
hbro  adulto  semper  ossea  est.  — 
(symphisis  ossium  pubis  non  solum  in  equo, 
sed  in  cane  quoque  vetulo  et  vulpe,  interdum  os- 
sea reperitur , id  quod  ulterius  probare  videtur,  in 
partu  animalium  nullam  vim,  ut  in  homine, 
contra  hanc  symphisin  agere,  yi'.) Fora- 

mina ovalia  in  hoc  ordine  permagna  sunt 
praesertim  in  sciuro  vulgari. 

Ossa  innominata  in  glirium  ordine,  quoad 
os  ilium  sibi  invicem  satis  similia  sunt,  angu- 

•ta  enim , convexa  superficie  externa,  Ut  ob- 
tuse carinata  appareant , superficie  interna  con- 
cava , apicem  versus  fere  canaliculata  , apice- 
que subrotundo  subacuto  extrorsum  flexa. 
Lepus  timidus  tantum  reliquis  majorem  et  mi- 
nus convexam  ossis  ilium  superiorem  extre- 
mitatem habet,  quae  insertioni  dorsalium  mus- 
culorum inservit.  Os  ilium  ipsius  jam  cuni- 
culi osse  ilium  pro  ratione  animalis  brevius 
est,  sed  latius.  In  eo  vero  summa  differentia 
est , quod  in  lepore  et  cuniculo  symphisis 
pubis  longissima  sit,  ut  semicanalis  fiat,  in  le- 
pore parum  sursum  flexus ; et  quod  rami  ossis 
ischii  sub  angulis  acutis  confluant,  et  trique- 
trae ossis  ischii  tuberositates,  versus  posteriora 
multum  protractae,  valde  promineant,  ut  pro- 
funda inter  ipsas  oriatur  pelvis  incisura.  Con- 
tra ut  supra  jam  memoratum  est,  mures  brevissi- 
mam symphisin  habent,  et  eorum  rami  ossis  ischii 
non  solum  inter  se,  in  tuberositate  tenuissima 
ossis  ischii,  sub  recto  angulo  confluunt , verum 
etiam  fere  eodem  sub  angulo  cum  ra-  . 
mis  descendentibus  ossium  pubis.  Sciurus 
medium  quasi  tenet  inter  murem  et  le- 
porem , tuberositatem  quidem  ossis  ischii  ha- 
bet exertam , verum,  ut  rattus,  ramos  ossis 
ischii  fere  sub  angulo  confluentes,  qui  rectum 
appropinquat.  A. 
a)  Bl.  Merrmi  1.  c. 

FI.  Fere; 

§•  19- 

Maxima  varietas  ossium  pelvis  in  hoc 
artificiali  animalium  ordine  est,  tum  mag- 
nitudine, ut  inter  soricem  fodientem  et 
ursum  maritimum  ; tum  forma,  ut  inter 
talpam  europasam,  felem  leonem  et  Didel- 
phidem  giganteam. 

Os  sacrum  compositum  eSt  in  pluri- 
mis feris  tribus  vertebris,  qui  numeru® 
in  nullo  alio  ordine  tam  constans  et  fre- 
quens est , Solummodo  nonnullae  species 
exceptae  sunt , e.  g.  Didelphis  oppossum 
et  gigantea,  in  quibus  os  Sacrum  dua- 
bus tantum  ex  vertebris  constructum  est, 
et  talpa  europaea  urSusque  arctos,  quo- 
rum os  Sacrum  quinque  vertebris  prae- 
ditum’est.  — De  osse  sacro  Talpae  eu- 
ropeae  refert  Blumenbach  a).  BeimMaul- 
vvurf  hat  es  langst  seiner  Hinterseite  statt 
der  Dornfortsaze  einen  ununterbrochenen 
schneidenden  Riicken , der  dem  kleinen 
Thiere  bei  seiner  unterirrdischen  Lebens- 
art  besonders  aber  bei  der  Weise,  \yi& 
er  die  mit  den  Vorderflissen  loSgegraib.ene 
Erde  mit  den  Hinterfiissen  hinter  sich 
"vvirft , sehr  zu  statten  kommt-  Dauben- 
;ton  b).  „La  premiexe  vertebre  de 


sacrum  etoit  sans  apophyse  'eplneuse, 
celles  des  quatre  autres  fausses  vertebres 
etoient  reUnies  les  unes  aux  autres  et 
fornaoientuue  crete  osseuse< 

a)  T.  F.  Blumenbach,  Beschreibung  derKn®- 

chen.  p.  3®5. 

b)  Histoixe  naturelle.  Tom.  VIU.  4.  p.  103» 

§•  20* 

Omnibus  fere  Feris  'cauda  longa  est, 
et  ipsorum  ossi  coccygis  multai  ver- 
tebrse  sunt ; Talpa  quoque  europaea  ha- 
bet 12.  Mustela  vulgaris  14.  Mustela 
putorius  16.  Canis  vulpes  et  sorex  fo- 
diens  19.  Viverra  zibetha  2!^.  Felis  ca- 
tus et  leopardus  23.  Lutra  vulgaris  25* 
Viverra  genetta  28 , et  Didelphis  opos- 
sum  29.  — 

Vertebrae  'superiores  canali  pro  me- 
dulla spinali  perforantur.  Media;  ver- 
tebrae longissimae  sunt  , et  praesertim 
septem  eairum ; in  Fele  leone  longitudo  ; 
longissimae  vertebrae  efficit  2^^  2^^^,  in  i 
fele  leopardo  iu  Didelphide 

opossum  in  Mustela  vulgari  2^^^.  ■ , 

Mustela  vulgans  processus  spinosos  abdo- 
minales  illis  ratti  similes,  mustela  vero  putorius  j 
inter  primas  caudae  vertebras  processus  spiiio-| 

SOS  abdominales  breves  sed  latos , et  qui  apice 
bifidi  sunt,  habet.  Erinaceus  potius  ossicula 
sesamoidea  ad  articulos  vertebrarum  coccygis, 
quam  veros  processus  spinosos  abdominales 
habere  videtur.  A, 

§•  21- 

Ossa  innominata.  Horum  longitud» 
atque  proportio,  quae  inter  ipsa  et  reli- 
qua pelvis  ossa  est , melius  conspicitur 
ex  tabula  dimensionum  fini  dissertationis 
adnexa , hic  ergo  solummodo  de  rebus 
memoratu  maxime  dignis  dicetur. 

Pelvis  generis  Didelphis  praeter  soli-- 
tum  ossium  numerum  duobus  aliis  ossi- 
bus gaudet , quibus  omnia  reliqua  ani- 
malia carent.  Didelphis  ut  notum  est, 
in  parte  inferiori  abdominis  Marsupium 
possidet , in  quo  fetus,  postquam  nati 
sunt,  degent,  donec  legitimam  aeta- 
tem nacti  sint.  — Hic  saccus  duobus 
illis  ossibus  sustentatur,  quae  Janitores 
hinc  vocantur.  Optimam  descriptionem 
horum  ossium  Didelphidis  ^bpossum  re- 
hquit  Ed.  Tyson  a).  „Ossa  haec  Mar- 
5,supialia,  seu  Janitores  Marsupii,  duo 
5, robusta  erant  ossa.  Pollices  duos  lon- 
„ga , et  superiori  ac  inferiori  ossium 
„pubis  margini  ita  adnexa,  ut  in  basi 


,,ad  coalitum  ossium  pubis  se  invicem 
5, contingerent , cum  in  altera  extremi- 
5,tate  ad  duos  pollices  et  dimidium 
5, mutuo  distarent.  In  basi  dimidium  - 
,, pollicem  lata  duo  capita  conspicieban- 
,,tur  , alterum  majus  ad  ossium  pubis 
,,symphisin , alterum  minus  versus  os 
^coxendicis , una  cum  sinu  inter  haec 
,, capita  intermedio  , in  quem  protube- 
„rantia  quaedam  ossis  pubis  recipieba- 
„tur. 

In  didelphfde  tnarsnpiali  sinui  huic  non 
protuberantia  ossis  pubis,  verum  quoque  in- 
cisura quaedam  obtusa  marginis  ossis  pubis 
respondet.  A. 

„Ossa  haec , quae  ascendendo  ab  os- 
„sibus  pubis  tenuiora,  et  in  medio  non 
5, nisi  quartam  pollicis  partem  lata  eve-  i 
3,niebant , non  ad  se , nec  a se  in-  - 
j, vicem  , sed  quodammodo  introrsum  . 
:,versus  spinam  et  extrorsum  ab  hac , 

,, poterant  moveri. “ — 

Dum  vero  extrorsum  moventur,  necessa- 
rio aperiuntur,  dum  introrsum,  clauduntur,  < 
quia  bases  ipsorum  invicem  angulum  consd-  ' 
tuunt.  A,  . I 

Ossa  pubis  et  ischii  in  Didelphide  j 
gigantea  permagna  «t  longa  sunt  ut 


quoque  os  ischii  eadem  longitudine  gau- 
deat, quam  os  ilium.  — Rami  ossium 
pubis  et  ischii  plane  coaliti  sunt,  ita,  ut 
nullus  angulus  inter  ramos  ossium  ischii 
coalitos  in  inferiori  apertura  pelvis  oria- 
tur , sed  solummodo  parva  excavatio 
lineam  unam  profunda.  Foramina  ova- 
lia perlonga  sunt,  et  acetabulum  , in 
medio  longitudinis  pelvis  positum,  nul- 
lam incisuram  habet.  Ossa  pubis  Tal- 
pae europeae  et  soricis  fodientis  distant 
inter  se,  in  forice  tres  lineas. 

Blumenbach  ait  A).-  „Unter  den  vicr- 
j.fiissigen  Saugthieren  hat  der  Maulwurf 
5,wol  eins  der  sonderbarsten  Beken.  Es 
,,ist  so  eng  und  schmal , dafs  es  ausser 
,,einigen  schlanken  Muskeln,  blos  Ner- 
„ven  und  Blutgefasse  zu  fassen,  im  Stan- 
„de  ist , hingegen  die  Geburtstheile 
„oberhalb  der  Schambeine  sich  bff- 
„nen  mussen.“  — 

Genitalia  talpae  europaeae  minime  supra 
symphisin  ossium  pubis  aperiuntur,  veram 
infra  eam,  ut  in  omnibus  reliquis  mammalibus. 
Ea  tantum  magna  differentia  intercedit,  quod 
non  solum  vagina  et  urethra,  sed  vesica  quo- 
que tota  urinaria  et  integram  intestinum  rec- 
tura, extra  hanc  ossium  pubis  symphisin  collo- 

cata  sintj  fere  ut  in  hominum  monstris,  ubi 
symphisis  ossium  pubis  fissa  est,  et  vesica  ex- 
' tra  symphisin  pendet.  Ossa  ilium  talpae,  ut 
supra'  quoque  jam  annotatum  est, ' tota  ipsorum, 
longitudine  cum  sacro  osse  integre  coalita 
sunt ; ubi  vero  acetabula  sunt , ibi  angustissi- 
mum et  vix  perforatum  pelvis  cavum  incipit. 
Symphisis  ossium  pubis,  nulla  tamen  cartila- 
gine intermedia  clausa,  ibi  retro  intestinum 
rectum  invenitur.  Inde  ab  hac  syniphisi  in- 
completa, brevissima  et  longissima,  descendunt 
rami  ossium  pubis,  sensim  divaricati  et  ab 
osse  coccygis  magis  distantes.  Oritur  ob- 
longum anterius  angustissimum  , posterius 
amplum,  inferiora  versus  non  clausum  ca- 
vum in  exitu  pelvis  inter  ossa,  quae  utrin- 
que  longissima  foramina  ovalia  formant.  In 
hanc  ex  cavationem  se  demittit  intestinum  rec- 
tum, postquam  symphisin  ossium,  pubis  super- 
gressum est,  et  in  ipsa  jacent  vagina  longa  et  ute- 
rus bicomis  cum  ovariis  lenticularibus  , quae 
omnia  extra  gravitatis,  tempus  minima  sunt, 
et  vesica  urinaria  cum  vrethra  ea  tegit. 
Recti  abdominis  musculi  inferiori  suo  termino 
quasi  fissi  collum  vesicae  circumdant,  et  dum 
pelvi  inseruntur,  loculum  quasi  pro  vesica  parant. 
Secus  ac  aliis  in  mammalibus  angulus , quem 
rami  ossis  pubis  descendentes  cum  osse  ischii 
faciunt,  et  acutus  est,  et  altius  multo  des-  ' 


cendit,  quam  tuberositates  ossis  ischii  positae 
sunt.  Pelvis  soricis  similis  fere  pelvi  talpae 
est,  magis  vero  aperta i ipsius  symphisii  et 
ampKus  pelvis  cavum  forsan  internis  genita- 
libus loculum  ut  in  reEquis  mammalibus  prae- 
bent ? A. 

Ossa  innominata  canis  hyaenas  Dauben- 
ton  c)  ita  descripsit  : ,,L’os  de  la  hanche 
du  loup  est  a proportiqn  plus  court  et 
plus  large  a • son  extremite  anterieure 
que  celui  du  Leopard  , mais  l’os  de  la 
hanche  de  1’hyasne  a encore  a propor- 
tion  moins  de  longueur  et  plus  de  lar- 
geur  a son  estremite  anterieure  que 
celui  du  Loup , la  partie  inferieure  de 
cette  extremite  est,  fort  etendue  et  fort 
evasee  en  dehors.  Les  trous  ovalaires 
dilFerent  de  ceux  du  leopard  en  ce  quils 
ont  autant  de  Largeur  que  de  longueur. 
La  gouttiere  formee  par  la  reunion  des 
05  pubis  et  ischions  de  chaque  cote  est 
a proportion  plus  courte  que  dans  le 
leopard  et  meme  que  dans  le  Loup.“  — 

a)  Midi.  Beinh.  Valentini  amphitheatrum  zoo* 
tomicum.  Giessae  1720.  fol.  p.  132.  et  deli- 
neatio  horum  ossium  in  Tab.  XXVI.  F.  S» 
Pracstantissimam  delineationem  Pelvis  Didel- 
phidis  giganteae  dedit  E.  Home,  in  commen- 
tatione sua : Observationi  on  tlie  mode  of  gc- 


neration  of  the  Kanguree  in  ; Philccaphlcal 
Transactions.  1795.  4.  Tab.  XXL 

b)  T.  F.  Blumerib*ach,  Qeschichte  und  Be- 
tchreibung  der  Knochen,  p.  338. 

•)  Daubentooi  Histoire  nat.  T.  IX.  p.  294. 

Pelvis  structura  forsan  securissime  du- 
ceret ad  dividendum  ferarum  ordinem  in 
duas  magis  naturales  classes.  Fers  majo- 
res et  quae  vere  carnivorae  sunt,  ut  felis,  ca- 
nis, viverra,  mustela,  ossa  ilium  habent  supe- 
rius plana , et  quae  superficie  externa  excavata 
sunt , et  parte  tantum  parva  superficie  in- 
terna ossi  sacro  junguntur;  symphisis  ossium 
pubis  in  ipsis  elongata  est.  In  feris  vero 
.minoribus , quae  pptius  fructibus  horrei , ovis, 
vermibus , infectisque , quam  carnibus  et  san- 
guine vescuntur,  ut  in  didelphide,  erinaceo, 
.«orice,  talpa,  quibus  jure  optimo  adnumera- 
tur  vespertilio,  et  quae  omnes  jam  dentibus 
suis  primoribus  a prioribus  distinguuntur,  in  his 
triquetra  ossa  ilium  sunt,  et  bacilli  formia,  et 
tota  fere  longitudine  sua  ossi  sacro  appressa» 
Symphisis  ossium  pubis  ipsis  est,  si  didelphi- 
dem  exceperis  hoc  respectu  potius  prioribus 
adnumerandam , brevissima  vel  plane  nulla, 
et  ossa  ischii  ut  in  murium  genere  compla- 
nata, latissima,  tenuissima  sunt,  et  tuberositatum 
sedes  plerumque  promontorio  propior  est,  quam 

anguli  sunt,  in  quibus  rami  ossis  pubis  descenden- 
tes cum  ramis  ossis  ischii  conveniunt.  Erinacei 
pelvis  symphisi  sua  ossium  pubis  amplo  hiatu 
inter  ossa  notata,  nec  acetabulo  opposita,  sed 
quae  multo  inferius  fere  ex  acutissima  unione 
ramorum  ossis  pubis  et  ischii  oriri  videtur,  for- 
mam pelvium  avium,  columbae  ex.  gr.  egregie  re- 
fert; ut  contra  talpae' pelvis  , osse  suo  sacro 
et  ilium  in  unam  osseam  laminam  coalitis,  alia 
ex  parte  in  hanc  avium  pelvim  transire  vide- 
tur. Quae  vespertilionum  pelvim  distinguunti 
superius  .jam  adducta  sunt.  A. 

* 

VII.  Solidungula. 

§.  21. 

Cafn  Equus  caballus  inter  illa  ani- 
malia, quibus  ars  obstetricia  veterinaria 
exercetur,  fere  praestantissimum  sit,  in 
describenda  ipsius  pelvi  diutius  Commo- 
rabor. Quinque  vertebrae  os  sacrum 
componunt , quae  in  juventute  cartila- 
ginibus intermediis  disjunctae  suntj  sen- 
sim sensimque  autem,  dum  cartilagines 
ossificantur , contiguae  redduntur  , Ut  sae- 
pe nulla  discriminis  vestigia  maneant. 
Os  sacrum  duos  ostendit  Margines  j 
et  duas  Superficies  — superiorem 
aut  externam  et  inferiorem  aut  internam» 

p.o.rro  basin  et  apicem  seorsim  contem- 
plandos exhibet.  Margines  anteriora 
versus  latiores  haud  , exiguam  'fatiem 
formant,  plenam  tuberositatum  et  fo- 
veolarum conjunctioni  cu^  osse ifium 'in- 
servientium ; facies  hsec  marginum^  a non- 
nullis superficies  sigmoidea  vel  semilu- 
naris nominatur.  Superficies  externa 
\el  superior  convexa , tuberosa  atque 
diversis  prominentiis  ornata  est  ; h>,  me^ 
dio  surgunt  quinque  distincte -.inter  se 
separati  processus  spinosi,;  secundus  illo- 
rum longissimus  sed  etiam  tenuissimus 
est;  reliqui  magnitudine  et-  crassitudine 
sensim  sensimque  decrescunt,  et  finiun- 
tur in  apice  capitulo  quadrangulari. 
Ho;i  processus  spinosos  persaepe  mvicem 
concretos  inveni.  Inter  bases,  horum 
pi'ocessuum  4.  foramina  sunt  ^ quae 
cum  canali  , vertebrali  communicant. 
Juxta  haec  utrinque  alia  4.  foramina  ape- 
riuntur , quae  etiam  in  canalem  vertebra- 
lem ducunt.  — r 

Superficies  interna  aut  inferior  con- 
cava et  sine  tuberculis  est.  Prope  mar- 
gines quatuor  foraminibus  perforata  est; 
inter  quodvis  foraminum  par  elevatur 
linea  transversa , reliquiae  pristinarum 
cartilaginium  intermediarum.  Basis  os- 

sis  sacri  pars  ipsius  anterior  et  latissima 
est , in  medio  hujus  basis  superficies 
articularis  satis  lata  et  ovata  reperitur.  ’ 
Super  hac  superhcie  articulari  apertura  t 
canalis  triangularis  patet,  qui  totum  os 
sacrum  perforat  et  continuatio  canalis 
vertebralis  est.  Juxta  aperturam  hujus 
canalis  superiorem  duo  processus  obli- 
qui prosiliunt,  pollicis  unius  longitudine, 
et  qui  cum  processibus  obliquis  verte- 
brarum lumborum,  eandem  directionem, 
haljent, 

Utrinque  ad  latus,  superficiei  articu*. 
laris  oriuntur  duas  magnae  prominentiae, 
quae  processibus  transversis  ultimae  ver- 
tebrae lumborum  se  conjungunt,  a 
cj[uibusdam  tuberositates  articulares  vo- 
cantur.. — 

In  apice  ossis  sacri  parva  ovataque 
superficies  articularis  animadvertenda  est, 
c^uae  primae  vertebrae  spuriae  ossis  coccy-!- 
gis  jungitur.  — - 

§,  23- 

Numerus,  vertebrarum  spuriarum, 
ossis  coccygis  valde  variat.  Nume- 
rus consuetus  octodecim  est ; octo  prio- 
res vertebrae  longiores  fiunt  , reliquae 

magnitudine  decrescunt.  Prima  et  se- 
cunda vertebra  constant  ex  corpore , 
cui  superius  et  inferius  superficies  arti- 
cularis inest  ad  conjunctionem  pro- 
ximae vertebrae  spuriae,  tum  ex  processu 
spinoso  et  duobus  juxta  prominentibus 
processibus  transversis.  Per  has  et  per 
tertiam , quartam  et  quintam  vert.  prolon- 
gatur canalis  vertebralis,  ibique  finitur. 
Ultimae  vertebrae  processibus  spinosis 
carent  et  istorumloco  solummodo  parva 
tubercula  videntur. 

Non  solum  in  equo , vel  in  simia , sed 
in  omnibus  quadrupedibus  mammalibus  ver- 
tebrae ossis  coccygis  in  dUOs  distinctos  ordi- 
nes sejungi  debent : in  perforatas  , quae  ad 
formationem  pelvis  contribuunt , et  medullae 
finem  continent : et  imperforatas , quae  cau- 
dam exertam  formant.  Priores  posterioribus 
breviores  sunt , plerumque  vero  processibus^ 
spinosis  , saepius  transversis , semper  obliquis 
instructae ; posteriores  elongatae  sunt  et  proces- 
suum loco  in  omni  animalium  caudatorum 
genere  tubercula  tantum  circa  articulares  facies 
monstrant.  Homo  priori  specie  plane  caret , 
posteriorem  habet. 

5'  ®4*  ( 

Ossa  innominata  in  pnllo  equino 
etiam,  \it  in  homine  et  aliis  mammali- 

bus,  ex  tribus  ossibus  composka  sunt; 
ex  osse  ilium,  ischii  et  pubis. 

Os  ilium  , anterius  positum , trian- 
gulare est ; etextrorsum  illo  angulo,  qui  ab 
osse  sacro  distat , flexum ; superficies 
externa  concava  et  sine  tuberculis  est;  in- 
terna contra,  integram  si  Spectas,  con- 
vexa est,  et  inde  a medio  cristae  ossis 
ilium  ad  spinam  usque  superiorem  ple- 
na tuberositatum  et  inpressionum , hac 
•parte  os  ilium  cum  osse  sacro  conjungitur. 
In  fine  inferiori  ossis  ilium,  fere  in  me- 
dio internae  ilius  superficiei , linea  for- 
mari incipit , quae  oblique  usque  ad 
superficiem  internam  ossis  pubis  progre- 
ditur , ibique  finitur  , et  qua  pelvis  in 
magnam  aut  anteriorem,  et  parvam  aut 
posteriorem  dividitur.  (Secnndum  denomi- 
nationem harum  partium  in  homine.  In  equo 

enim  parva  tantum  pars  abdominalis  ossis  ilium 
adest,  vix  hinc  major  pelvis  in  ipso  describi 
potest,  Crista  ossis  ilium,  non  convexa, 
fere  recta  linea  procurrit,  usque  ad  duo 
tubercula  pervenerit,  tum  repente  retra- 
hitur , descendit  et  rursus  duobus  aliis 
tuberculis  terminatur.  — Margo  superior 
et  inferior  ossis  ilium  valde  excavati 
sunt.  — 

0s  ilium  equi  longitudine  sua  insigne  est , 
si  cum  ramis  horizontalibus  ossis  pubis,  qui 
infimum  marginem  pelvis  constituunt,  compa- 
ratur, hinc  fit,  ut  in  amplissima  pelvi  aceta- 
bula femoraque  nihilominus  satis  propinqua  si- 
bi sint , & vasto  in  animali  parvum  tantum 
spatium  inter  femora  in  imo  ventre  conspi- 
ciatur.  A,  ' 

Externa  superficies  ossis  pubis 
convexa  est,  interna  concava.  Dividitur 
hoc  os  in  ramum  anteriorem  et  poste- 
riorem. Ramus  anterior  in  margine  suo 
anteriori,  magis  vero  in  superficie  inter- 
na, lineam  protuberantem  exhibet , quje 
crista  ossium  pubis  vocatur.  In  mar- 
gine anteriori  oriuntur  porro  utrinque 
duze  prominentias  , quas  sub  nomine 
spinarum  ossium  pubis  notae  sunt. 
Margo  posterior  rami  anterioris  adjuvat 
formationem  foraminis  ovalis.  Externa 
superficies  rami  posterioris  convexa , in- 
terna concava  est ; margo  hujus  rami 
externus  format  maximam  partem  fora- 
minis ovalis.  — 

Os  ischii  in  corpus  et  duos  ramoS 
dividi  potest ; per  magnum  est  ratione 
ossis  pubis ; ramus  ipsius  superior  facit 
margine  suo  interno  concavo  limbum 

•xterniim  foraminis  ovalis.  Rami  t)S- 
sium  ischii  inferiores  inter  se  invicem 
symphisi  conjunguntur , quae  saepe  ossi- 
ficaturj  superficies  ejus  interna  concava, 
externa  convexa  est.  Rami  ossis  ischii 
posterius  angulum  inviceih  formant  ob- 
tusum , qui  angulus  ossium  ischii  vo- 
catur , et  finiuntur  'prominentia , polli- 
cem longa , quas  sub  nomine  tuberosi- 
tatis ossium  ischii  nota  est. 

Acetabulum  ovatum  et  ad  marginem  ^ 
anteriorem  foraminis  ovalis  profunde  in- 
cisum est ; ex  concursu  trium  ossium 
formatur  , inter  qu$  vero  osilium  maxi- 
mam partem  affert.  Foramen  ovale  ex 
ramis  ossium  pubis  et  ischii  formatur  > 
praesertim  ab  ultimo  osse.  — • 

Delineationes  ossium  pelvis  equini  ^nde  Ruini 
anatomia  dei  Cavallo  conf.  Snape  The  anatomy 
of  an  Horse.  London  1686.  iol. 

W.  Gibson.  cf.  new  treatise  on  the  Diseases 
of  Horses  London  1751.  4,  G.  Stubbs. 
The  anatomy  of  the  Horse.  London  1766» 
foL 

La  fosse  cours  d’Hlppiatrique.  Paris 
Tab,  9,  Fij.  34,  35,  36,  4r,42» 

VJII.  Pecora.  i 

§•  25. 

Os  sacrum  hoc  in  ordine  non 
magna  varietate  gaudet ; in  multis  pecori-  i 
bus  compositum  est  quatuor  vertebris,  I 
ut  in  Camelo  dromedario  , Cervo  elapho.  I 
Antilope  dorcas  etc.  in  aliis  vero  quinque  1 
vertebras  habet  ut  in  Bove  tauro  , An-  \ 
tilope  rupicapra,  Cervo  Dama  etc.  — j 

Superficies  externa  ossis  sacri  in  Bove  ] 
tauro  minus  convexa  est ; processus  | 
ipsius  spinosi  anterius  inclinant , et  inter  j 
se  concreti  sunt , excepto  quinto  , qui  \ 
brevissimus  est : nam  Longitudo  eju»  ] 

solummodo  9^^'  est,  priorum  autem  pro-  \ 
cessuunx  6^''^.  — 

Pars  anterior  ossis  sacri  non  tam  lata 
est  ut  in  Equo  caballo;  etiam  non  jun-| 
gitur  apophysi  transversas  ultimas  ver-j 
tebrae  lumborum;  quam  ob  causam  tu-.» 
berositate  quoque  articulari  caret.  ‘ 

§.  %6. 

Numerus  vertebrarum  ossis  coccy-^ 
gis  in  pecoribus  non  tantus  est,  ac  inj 
ordinibus  anterioribus.  Antilope  rupi-| 
capra  et  dorcas,  habent  IO.  vextebrasjl 

Capra  hircus  12,  secundum  Aliam  and  a) 
vero  Giraffae  camelo  pardali.  18.  sunt, 
et  Bos  buffelus  gaudet  1 5 et  Bos  taurus 

18. 

In  bove  tauro  prioribus  septem  ver- 
tebris processus  spinosi  et  utrinque  duo 
processus  transversi  concessi  sunt.  .Ca- 
nalis medullae  spinalis  extenditur  ad 
octavam  usque  vertebram  ossis  coccy- 
gis in  tauro. 

a)  In  Buffon  hist.  naturclle  Supplem»  T.  7.  4. 
P.  356. 

§•  »7- 


Ossa  innominata  bovis  tauri  ab  iis- 
dem equi  caballi  multum  differunt;  crista 
superior  ossis  ilium  major  est  et  finitur 
ad  externa  magna  tuberositate  , quas 
praesertim  in  vaccis  strigosis  valde  apparet. 
Hzec  spina  in  bove  tauro  magis  appro- 
pinquat apophisibus  transversis  vertebra- 
rum lumborum,  ideoque  distantia  inter 
eas  non  tanta  in  t^uro  est,  quanta  in 
equo  caballo.  — Ossa  ischii  majora 
illis  equi  caballi  siunt , tum  quoad  lon- 
gitudinem, tum  latitudinem  si  spectas, 
et  tali  modo  invicem  connexa  sunt,  ut  an- 
gulus obtusior  sit , nam  distantia  inter 

tuberositates  ossium  ischii  4^^,  6^^^  et  in- 
cisura 4^^^  exhibet.  Symphisis  os- 
sium pubis  terminatur  eminentia,  quse 
spina  ossium  pubis  vocatur  a).  Rami 
posteriores  superiores  ossium  ischii  exeunt 
in  duas  tuberositates  , superiorem , qu«e 
insertioni  ligamenti  -sacro -ischiatici  in- 
servit, et  inferiorem  aliam  quze  major 
est.  Reliquae  partes  pelvis  simillimae 
pelvi  equi  caballi  sunt,  ideoque  intac- 
tas illas  relinquo. 

Reliqua  genera  hujus  ordinis  maxi- 
ma similitudine  ratipne  formae  gaudent 
cum  bove  tauro.  Solummodo  nonnulla 
exempla  expono  auctore  Daubenton  , 
qui  de  bove  buffalo  refert : „Des  trois 
,,tuberosites  formees  par  la  partie  po- 
,,Sterieure  de  chaque  os  ischion , l’in- 
5,ferieure  est  beaucoup  plus  longue  de 
,,haut  en  bas , que  les  deux  superieu- 
5, res  , dont  l’exterieure  se  trouve  placee 
5,plus  haut,  que  celle  qui  y correspond 
3, dans  le  taureau  , et  qui  a ete  designee 
5, par  le  nom  d’epine“  et  de  .camelo  dro- 
medario ; „La  partie  superieure  de  l’os 
5, de  la  hanche  est  tres  large  et  forine 
5,un  angle  aigu  par  son  extremite  ante- 
5,rieurej  les  tjous  ovalaires  sont  presque 
,,ronds»“  * 

a)  Vitet  meflecin»  veterintire,  Lien  1771.,  8. 

Tom.  I,  p.  88. 

Pelvis  cervi  capreoli  exhibet  in  hoc  ordine 
quaedam  memoratu  digna.  Symphisis  ossium  pubis 
elongata  in  medio  conspicuo  angulo  superior» 
versus  parum  fleftitur,  ut  exitus  pelvis  minoris 
hoc  in  animali  e direfto  fere  oppositus  sit  exi- 
tui pelvis  minoris  in  homine,  in  quo  ille  abdomen 
versus  se  fleftit.  Os  sacrum  cervi  damae  mul- 
tum convenit  cum  angusto  osse  sacro  leporis,  in 
quo  similis  sed  minus  conspicua  flexio  senuca- 
nalis  pelvis  versus  coccygis  os  jam  supra  me- 
morata est  In  hac  flexione  forsan  causa 
latet,  cur  inter  glires  longissima  plerumque 
cauda  praeditos,  lepus,  & inter  pecora  cervus, 
tam  breviter  caudati  sint.  Ambo  animalia  ingen- 
tibus saltibus , in  quibus  deorsum  curvatur 
dorsum  medium,  conspicua  sunt.  Pars  ossis  ilium, 
quae  in  capreolo  os  sacrum  supereminet , ex- 
teriora versus  flexa  est,  brevis,  satis  lat%  & 
apice  sub  acuto.  A. 

IX.  Bellue. 

5-  ^8* 

Os  Sacram  elephantis  ex  tribus  ver- 
tebris componitur,  per  magnas  cartila- 
gines intermedias  separatis , quae  sera 
demum  astate  plane  QSSificantur. 

Ea 

Os  sacrum  suis  Scrofse  liabet  qua- 
tuor  vertebras , quibus  perparvi  proces- 
sus spinosi  et  qui  magnis  interstitiis  a 
se  invicem  distant,  insunt.  Compositum 
est  os  sacrum  suis  tajassu  ex  quinque 
vertebris.  — 

§•  29- 

Os  coccygis  suis  tajassu  constat  7. 
vertebris  , suis  scrofas  17  et  elephantis 
31.  u). 

a)  Perrault,  mera,  pour  servir  a 1’histelre  na. 

turelle  des  animaux.  Paris  1671  - 1676.  fol. 

T.  2. 

§•  30. 

Ossa  ilium  suis  scrofae  magnam  simili- 
tudinem cum  iisdem  ossibus  bovis  tauri 
habent ; ossa  pubis  et  ischii  latiora  sunt, 
hinc  foramina  ovalia  totaque  pelvis  pro 
ratione  magnitudinis  totius  animalis  la- 
tiora sunt  pelvi  bovis  tauri.  . 

Ossa  innominata,  elephantis  maxima 
similitudine  ossium  innominatorum  hu- 
manorum gaudent  , praesertim  autem 
ossa  ilium,  quae  in  elephante  valde  lata, 
nec  tantiim  in  longitudinem  extensa,  ut 
in  aliis  mammalibus  sunt,  ad  ultimam 
enim  tantum  vertebram  lumborum  se 

extendunt.  Ut  in  homine  snperficies 
eorum  interna  concava , externa  con- 
vexa est ; spina  vero  inferior  cristas  os- 
sis ilium  permagna  tuberositate  finitur  ; 
diameter  ab  una  ad  alteram  i secundum 
Perrault  a')  in  elephante  17  annorum 
est  prope  2',  secundum  Blair  b)  in  ele- 
phante 26  annorum  3',  6",  pedis  an- 
glici , et  in  pelvi  elephantis  ii.  anno- 
rum l quae  in  Museo  Hassico  - Casse-  ^ 
liano  conservatur  , 2^  « ipsam  in- 

veni. 

a)  Mem.  p.  5*  * natur, 

b)  P.  Blair  the  anatomy  of  an  elephant.  Philo- 
soph.  Transaft.  Vol.  5.  Lond.  173;.  p.  82. 

X C e t a c e a. 


Pelvis  Cetaceonim  apbdum  rudimentum  po- 
tius esse  videtur , & ultima  phalanx  in  serie 
diversarum  pelvis  formarum,  ut  rudimentum 
pelvis  in  angue  fragili  lacertas  serpentibus  jun- 
gere dicitur.  Merk  saltim*) non  audet,  descri- 
ptionem pelvis  cetaceorum  dare,  nisi  adjunge- 
re ipsi  licitum  sit  delineationes,  ob  simplicissimam 
illius  strufturam.  Delphinum  phocsenam  pelvi 
instruftum  esse  , saltim  osse , quod  loco  pu- 

bis  ossium  abdomen  claudit , ipse  durante  rudi 
. nautarum  anatome  hujus  mammalis  observai-e 
potui.  A. 

, Adjecta  tabula  dimensionum  ex 
observationibus  Daubenton  Pallas,  Mer- 
rem,  Allamand,  Blair  et  meis  desume- 
batur. 

*)  Hegsische  Beytracgo  zur  GelehrsanUsfit  uni 
JluASt;  j»  3and,  b.  Stiik. 

Tabula  dimensionum 


diversarum  partium  pelvis. 


Nomina 

Animalium. 


II.  Q uadrumana. 
Simia  troglodytes 
. . lar.  . . . 

. . sylvanus. 

. . cynomolgus.  . 

Papio  mormon  . 

. . maimon 

Cercopithecus  paniscus 
Lemur  tardigradus  . 

. . mengoz 


III.  B radyp  o da. 
Myrmecophaga  didactyla, 
Tatu  novem  cinctus 


IV.  Cliiroptera. 
Vespertilio  murinus 
caninus 


V.  Glires. 
Sciurus  volans 
. vulgaris 
Glis  esculentus  . 
Mus  silvaticus 
■ . musculus  . 

tr. 

Nomina 

Animalium. 

■ 

Latitudo  partis  anterioris 
ossis  ilium. 

Longitudo  ossis  ilium  ab 
acetabulo  ad  partem  supe- 
riorem criste  ossis  ilium. 

i 

lU 

§ 

X 

£ 

c 

Q 

Longitudo  ossis  ischii  ab 
angulo  posteriori  foraminis 
ovalis  ad  tuber  ossis  iscliii. 

Latitudo  a margine  supe- 
riori ossis  ischii  ad  alterum 
in  medio  mensurata. 

Profunditas  excavationis 
inter  margines  superiores 
ossium  ischii. 

Profunditas  anguli  ossium 
ischii.  — 

Longitudo  foraminum 
ovalium. 

Latitudo  foraminum 
' ovalium. 

Latitudo  partis  anterioris 
ossis  sacri. 

Latitudo  partis  posterioris 
ossis  sacri. 

Diameter  transversa  cavi- 
tatis pelvis. 

Conjugata  pelvis. 

